Antzizar Kiroldegia | IKASTAROAK\nAntzizar Kiroldegiko Ikastaro Guztiak\nOndorengo ikastaroak eskeintzen ditu programak, ikastetxeetan burutze diren eskola kiroleko eta hezkuntza fisikoko saioen jarduera osagarri direnak:\nHeziketa fisiko orokorra eta psikomotrizitatea garatzeko kirol aproposa dugu judoa. Borrokak jolas moduan lagunekin erlazioak sustatzen ditu, autokonfidantza indartuz.\nHaurrentzako igeriketa ikastaroak uretan moldatzen hasi eta igeri egiten ikasteko. Ondoren igeriketako estiloak ere erakusten dira.\nPatinatzen modu seguru baten ikasteaz gain, ondorengo onurak lortuko ditugu:\n• Koordinazio sentsorial-motrizaren hobekuntza\n• Oreka lantzea\n• Espazioaren (inguruaren) kontrola hobetzea\n• Muskuluen indartzea\n• Esfortzu aerobikoa lantzea\n5 urtetik gorako haurrak jolas bitartez eta erraketa eta pelotarekin egokitutako entrenamenduekin ondo pasatzeko helburua dute.\nTenisak onura fisiko eta psikologikoak eskaintzen ditu, hala nola, lan eta esfortzuaren baloreak indartu, segurtasuna handitu, mugimenduen koordinaketa, talde lana suspertu….\nSaioen antolakuntza, talde bakoitzaren mailaren araberakoa izango da: hastapena, hobekuntza, lehiaketa, kirol egokitua….\nEskaladako ingurunearekiko familiarizatzen hastea eta eskaladan lehendabiziko pausoak ematea dugu helburu.\nRokodromoan ibiltzeko gaitasun minimoak lortzea.\nBereziki 13 eta 17 urte bitarteko gaztetxoentzat zuzendutako aerobic eta ciclo indoor saioak. Musikaren erritmoa jarraituz osasuntsu egoteko aukera dibertigarria.\nJarduera fisikoa tresna oso eraginkorra da jendearen ongizatea hobetzeko.\nAriketa fisikoa egiteak asko laguntzen du gure bizi-kalitatea balioesten. Eguneroko jarduera fisikoa egiteko aukera errazteko eta eskuragarri izateko aukera-sorta zabala eskaini nahi dugu helduentzako prestatu dugun programa honen bitartez. Jarduera fisikoa egiteko ohitura bizi-kalitatearekin, umore hobearekin, entretenimenduarekin eta estresetik suspertzearekin, hots, ongizatearekin, lotzen dugu.\nHerritarrei lagundu nahi diegu bere bizitza-proiektua gauzatzen eta zoriontsuago izaten. Jarduera fisikoak gozamena eta ongizatea eragin behar ditu, eta pertsonei zoriontsu izaten lagundu behar die. Ondoren ikastaroetan parte hartzeko aukera eskeintzen dugu:\nGimnasioan egin ohi diren ariketak uretara egokituko ditugu, urak eskaintzen dizkigun abantailak aprobetxatuz. Ariketa sinple eta dibertigarritan oinarritzen da. Egokia lan aerobikoa egiteko edota giharduraren tonifikazioa eta luzaketa lortzeko, prestaketa fisikoko lana bitarteko. Igeri egiten jakitea ez da beharrezkoa.\nPilates-ek gorputza eta muskuluetako eta arnasketako erabilera zuzenaren bidez burua koordinatzen ditu. Kontrolatutako ariketa moteleko programa batean oinarrituta dago.\nArnasketa, kontzentrazioa, kontrola, lerrokatzea, zentralizazioa eta jariakortasuna metodoaren kontzeptu gako batzuk dira. Pilatesean buruak naiz gorputzak parte hartzen du, giharduera sakonetik hasita periferikorainokoa landuz.\nHelburua gihardueraren oreka lortzea da, ahulak indartuz eta laburtutakoak luzatuz. Bizkarreko artikulazioak errespetatuz lortuko dugu kontrola, indarra eta gorputzaren malgutasuna handitzea.\nMusikaren erritmoari jarraituz intentsitate erdi-altuan burutzen den ariketa fisikoa. Erritmo alai, dibertigarri eta ausartara moldatzen diren saioak. Bereziki lan kardiobaskularra egiten da, baita giharduraren tonifikazioa.\nGluteoak, Abdominalak eta Hankak lantzeko saio espezifikoak.\nJarduera aproposa gune hauetan bildutako koipeari, azalaren ahultasunari, zirkulazio txarrari eta tonu ezari aurre egiteko. Beste jarduera kardiobaskular batzuetarako osagarri bikaina..\nAste gutxitan emaitzak nabaritzen dira: gluteo zehatzagoak, hanka sendoagoak eta saio hauek ariketa kardiobaskularrarekin konbinatuz, sabel lauagoa.\nNorberaren behar eta nahietara egokitutako entrenamendu pertsonalizatuen programa. Jarduera fisikoa planifikatzen laguntzeko, entrenamenduak erabiltzaile bakoitzaren neurrira egokituz, baita fitness zentroa erabiltzeko aukera edonorri erraztuz.\nTeknikariarekin hitzordua hartu daiteke.\nHelduentzako igeriketa saioak uretan moldatzen hasi eta igerian ongi egiten ikasteko edota teknika hobetzeko. Ariketa fisikoa egin, gorputzaren jarrera eta mugimenduak hezi eta osasuna hobetzeko aukera.\nEsekidura bidezko entrenamendu saioak egitea ahalbidetzen duen sistema da, AEBtako armadaren entrenamendu sistemetan oinarritzen dena. Indarra, malgutasuna, oreka eta arintasuna hobetzeko sistema bezala definitua dago eta gailu hauekin “ehunka” ariketa egin daitezke.\nZumba Colombiako mugimendu edo fitness diziplina da, alde batetik gorputz osasungarria mantentzeko eta bestetik errutina aerobikoen bitartez dantza mugimenduekin gorputza garatu, indartu eta malgutasuna emateko balioduna. Zumbak bere errutinaren barruan erritmo latinoamerikar garrantzitsuenak erabiltzen ditu: salsa, merengue, cumbia, reggaetón eta samba.\nTaldeko saioak dira non musikaren erritmoan txirrindu estatikoetan ariketa aerobikoa lantzen da. Oso dibertigarria eta edonork praktika dezake. Txirrindu estatikoan ibiltzea jarduera erakargarrian bilakatzen da.\nJarduera egitarauaren barruan ere sartu ditugu herritarren behar bereziei erantzun nahi dien ikastaro bereziak.\nBizkar osasuntsua lortzea dugu helburu. Bizkar-arazo gehienak gorputzaren mekanika txarraren, gehiegizko tentsioaren, jarrera txarren eta galdutako malgutasunaren ondorio dira. Gorputzaren jarrera eta mugimenduaren heziketa, indarra eta malgutasuna hobetzea dugu helburu, mina arintzeko edota eguneroko jarduera era egokian egiteko jarraibide gisa.\nProgramak jarduerak uretan eta lehorrean aurrikusten ditu. Bizimodu sedentarioaren efektuak txikiagotuz, motibazioa, indarra eta energia handituz bizi-kalitatea hobetzen saiatuko gara.\nBizkar osasuntsuaren alde.\nHaurdunen osasuna orokorrean hobetu, haurdunaldian azaltzen diren arazoak ekidin (lunbaldiak, ziatikak…) eta bide batez eralajazio on bat lortzea helburu du programa honek.\nHaurdunaldiko edozein hilabetean dauden haurdunentzat zuzenduriko jarduera berezia. Ez da beharrezkoa igerian jakitea.\nHaurtxoaren lehen gerturapen atsegina da uretara. Haur eta gurasoek partekatzeko denbora polita. Gustora egon eta ikasteko aukera on bat.\nHaurrak uraz gozaten ikasten du ur abilezia desberdinak landuz. Psikomotrizitatea ere lantzen da. Bestalde, guraso eta haurren arteko harremana indartu eta beste taldekideekin harremanak izatean bere gizarteratzean laguntzen du.\n60 urtetik gorako adinekoentzat egokitutako programa berezia. Jardutea da osasunaren eragile nagusia. Jarduera fisikorik ezak ondorio nabarmenak ditu jendearen osasunean; batez ere, kutsakorrak ez diren gaixotasunengan.\nAriketa fisikoak zahartzaroko mendekotasuna saihesten eta gaixotasun kronikoak prebenitzen eta tratatzen laguntzen du. Zahartzaroan pertsonei autonomia ematea ezinbestekoa da. Era berean, gaixotasun kronikoak ariketaren bidez prebenitzeak eta tratamendu terapeutikoa egiteak zuzeneko eragina izango du bai gaixotasuna garatzea ekiditen, bai gaixotasun horiekin, gaitasun funtzionaletan ahal den eraginik txikiena izanda, bizitzeko ikasten laguntzen.\nSaioak uretan eta lehorrean izango dira.\nDown Sindromea dutenentzat egokitutako uretako saioak. Giro atsegin batean helburu fisikoak naiz emozionalak lantzen dira.\nPartaideek etekin handia atera diezaiekete jarduera honi. Osasun arriskuak murrizteko ez ezik, bestelako onurak ere ekartzen die, gorputzekoak, burukoak eta gizartekoak. Orokorrean hobeto sentitzea da helburu.\nPrograma hau adimen urritasuna duten pertsonentzako prestatu da. Parte hartzaileen baldintza fisikoak mantendu eta hobetzea eta gizarte integrazioa sustatzea dira kirol jarduera hauen helburu nagusiak.\nFitness. Entrenamientos personalizados\nzuretzako egokiena aukeratu\nKirol osasuntsu kanpaina


Neguko giroa nagusi igande honetan eta trumoi-ekaitzak kantaurialdean\nElur maila 400-500 metrotan kokatuko da eta termometroak behera egingo du. Astelehenetik aurrera tenperaturek gora egingo dute eta euriak gutxituz joango dira.\nIgande honetan negu gorriko giroa izango dugu hizpide, Euskalmet Euskal Meteorologia Agentziaren arabera. Prezipitazioa urria izango da, baina hotz handia egingo du eta 400-500 metrotik gora elur-zaparradak botako ditu: hori dela eta, gaurko ordaindik ere elurragatik abisu horia mantendu dute.\nHegoaldean zaparradak noizbehinkakoak eta txikiak izango dira, kantaurialdean sarriago eta indar handiagoz botako ditu; bertan baliteke txingorra eta trumoi-ekaitza ere izatea. Gauean atertuz joango da. Ipar/ipar-mendebaldeko haize hotzak giro ezatsegina sortuko du. Tenperatura maximoek behera egingo dute.\nAstelehenean eguraldiak hobetzera egingo du eta ez da euririk espero. Goizean goiz zerua nahiko garbi egongo da eta haizea bare samar, lainoguneak sortzeko egoera aproposa. Arratsaldetik aurrera iparraldetik hodeiak etorriko zaizkigu baina momentuz ateri jarraituko du. Tenperatura minimoek behera egingo dute eta barnealdean izotza nonahi egingo du; maximoak, aldiz, epelagoak izango dira.\nAsteartean lurralde osoan egongo da hodeitsu zerua, baina ipar-ekialdean baino ez du euririk egingo. Goizean hasiko da euria egiten, elur-kota 1000 metro inguruan dagoela. Arratsaldean zehar atertu egingo du. Tenperatura minimoek gora egingo dute eta izotza egiteko aukera txikiagoa izango da; maximoek ere epeltzera egingo dute.\nZuhurtziaz gidatzeko aholkua\nMaila altuetan pilatutako elurra dela eta, zuhurtziaz gidatzeko aholkatu du Eusko Jaurlaritzako Herrizaingo Sailak, errepide nagusien sareko bi mendateetan eta bigarren mailako 11 errepideetan bereziki.\nHerrera eta Urruñako mendateetan kateak erabili behar dira eta kamioiek Urruñatik hortik igarotzea debekatuta dute.\nEtxegarate (Gipuzkoa) eta Barazar (Bizkaia) mendateetan gidatzeko izan daitezke, elurra eta lainoa dela eta. Bigarren mailako errepide sareari dagokionez, Gipuzkoako zazpi mendateetan kontu handiz gidatzeko gomendatu dute: Deskarga, Eizaga, Elosua, Mandubia, Otzaurte, Udana eta Urto.\nInformazio gehiago:Eitb: Neguko giroa nagusi igande honetan eta trumoi-ekaitzak kantaurialdean


Foru Aldundiak bizikleten eta patineteen erabilera zuzenaz kontzientziatzeko kanpaina bat aurkeztu du - Komunikazioa - Bizkaia.eus\nForu Aldundiak bizikleten eta patineteen erabilera zuzenaz kontzientziatzeko kanpaina bat aurkeztu du\n2022(e)ko martxoaren 25(a) 12:05\nJoane Somarribia eta Javier Anton dira “Bizikletan edo patinetean zirkulatzen baduzu, kontuz” kanpainaren protagonista nagusiak. Mugikortasun pertsonaleko ibilgailu berri horien erabilera zuzena azpimarratzen du, gure eguneroko bizitzan segurtasunez eta zirkulazio-arauak errespetatuz integratzeko.\nGómez Viar, Javier Antón eta Joane Somarribia\nGarraioak eta Mugikortasun Jasangarria Sustatzeko Sailak "Bizikletaz edo patinetean zirkulatzen baduzu, kontuz" kanpaina abiarazi du, bide publikoetan bizikleten eta patineteen erabilera zuzenaz kontzientziatzeko.\nKanpainaren protagonista nagusiak Joane Somarriba txirrindulari ohia -hiru Tourseko eta bi Giroko txapelduna, beste lorpen askoren artean- eta Javier Anton aktorea -batez ere, ETBko "Vaya semanita" programa umoretsuan parte hartzeagatik ezaguna - dira. Bideo nagusi bat du, 3 minutukoa, eta 6 laburrago, webgunean eta sare sozialetan ikus daitezkeenak.\nTutoretza-bideo multzo horretan, bi protagonistek, umore-kutsuko ikuspegi batetik, eta "egoera pixka bat puztuz", garraiobide-mota horien erabilera egokiari buruzko hainbat alderdi jorratzen dituzte, zirkulazioko oinarrizko arauak gogoraraziz. Miguel Ángel Gómez Viar Garraioak eta Mugikortasun Jasangarria Sustatzeko foru diputatuak nabarmendu duenez, kanpaina bat egin da bi protagonista handirekin, bizikleta edo patinetea jostailuak ez direla kontzientziatzeko eta sentsibilizatzeko, guztiok (ibilgailuek, oinezkoek eta txirrindulariek) partekatzen ditugun espazioetatik mugitu behar denean eta beti kontu handiz ibili behar denean .\nHauek dira arreta berezia jartzen zaien jarduera oker ohikoenak:\nKaskorik gabe ibiltzea edo, bereziki nahitaez erabili beharreko ibilbideetan.\nZirkulatzen ari den bitartean telefono mugikorra erabiltzea.\nSemaforo gorriak saltatzea.\nErrepidean ardurarik gabe ibiltzea.\nInstalatutako laguntza-tresnak, BiziPuntuak, esaterako, behar bezala ez erabiltzea.\nOinezkoentzako espaloi edo guneetan zehar zirkulatzea.\nGómez Viarrek gogorarazi du aste honetan bertan sartu dela indarrean Trafikoari eta Bide Segurtasunari buruzko Lege berria, mugikortasun pertsonaleko ibilgailu horien erabilerari buruzko funtsezko alderdiak lehen aldiz jasotzen dituena. Alderdi berri horien artean nabarmendu du 0,0 alkohol-tasa aplikatu zaiela bizikletak edo patineteak gidatzen dituzten adingabeei, edo debekatuta dagoela bizikleta-erreian edo bizikleta-bideetan gelditzea edo aparkatzea.


Bartzelonako Itsas Museoa - Wikipedia, entziklopedia askea.\nBartzelonako Itsas Museoa\nBartzelonako Itsas Museoaren sarrera nagusia. Irudi gehiago\n1936ko urriaren 23a\nBartzelonako Itsas Museoa (katalanez Museu Marítim de Barcelona) Kataluniako Bartzelona hiriburuan dagoen museo bat da. Hain zuzen ere Bartzelonako Errege Ontziolaren eraikinean dago.\n1936ko urriaren 23an ireki zen. XIII. mendea eta XVIII. mendearen arteko ontzigintzari buruzkoa da. Bertan, hainbat ontzi eta itsaspekoen erreplikez gain, garai hartako nabigazio tresna ugari ikusgai daude.\nIctíneo itsaspekoaren erreplika.\nJoan Austriakoaren erregeontziaren erreplika.\nBartzelonako Itsas Museoaren webgunea\nOrriaren azken aldaketa: 4 apirila 2020, 12:53.


Talde soziokulturalak\tShare this\nBISITA SOZIOKULTURALA EUREKA! ZIENTZIA MUSEORA\nArrazoi askorengatik da nahitaezkoa Eureka! Zientzia Museoa bisitatzea.\nAzken belaunaldiko Planetarium digitala\nMiniaturazko Gipuzkoan paseatzeko aukera.\nArreta pertsonalizatua, begirale-talde profesional baten eskutik.\nBereziki helduentzat diseinatutako jardueren aniztasuna.\nBaina, agian, erakargarriena da zientziaren eta teknologiaren arloko edukietara hurbiltzeko aukera ematen duela, modu ezin atseginagoan. Harritu egingo zaituzte, bai edukiak (gure inguruko errealitatetik hurbil baitago), bai bisitan izatea espero dugun sentsazioek\nProposatzen dugun jarduerak bi orduko iraupena du, eta taldeek, gutxienez, 20 lagunekoak izan behar dute.\nBisita antolatzeko kontuan izan beharreko alderdi ekonomikoak:\nMuseora sartzeko, 7 € ordaindu behar dira pertsonako. Sarrera doakoa izango da 20 laguneko talde bakoitzaren antolatzaile edo gidari laguntzailearentzat. Museoko begirale profesionalaren zerbitzuak 60 €-ko kostua du 25 laguneko talde bakoitzeko, eta jardueraren bi orduetarako da.\nAsteartetik ostiralera 12:00etatik 14:00etara edo 15:00etatik 19:00etara egiten diren bisitetan, museoko begirale profesionalaren zerbitzua doakoa da.\n1.-Bisita soziokulturalerako proposamenen deskribapena\n1.- Donostia Planetariumean\nLehenik eta behin, astronomiara hurbiltzeko aukera izango da, Donostia Planetariumak eskaintzen dizkigun simulazio-aukera bikainak aprobetxatuz. Hala, astronomiara hurbiltzeko bi programa izango dira aukeran:\nEguzki bidaiaria. Simulazio-tresna indartsu honen bidez, hau da, Planetariumaren bidez, gure planetako zenbait latitudetarako bidaia gidatuko du museoko monitore batek, eta, adibidez, gauerdiko eguzkia nolakoa den ikusi ahal izango da, bai eta aurora boreal bat ere, gure besaulkietatik. Horrez gain, bisitaren egunean ikusgai egongo diren konstelazioak ezagutuko dira.\nZerua gauez eta zerua egunez. Museoko begirale bat izango da gidari astronomiara hurbiltzeko modulu honetan, haurrek egin arren interesik falta ez duten galdera horiei erantzuteko. Nora joaten dira konstelazioak ikusten ez direnean? Zergatik ibiltzen dira beti Eguzkia eta Ilargia zeruko bide berean paseoan? Helburua da ulertzea zergatik ikusten ditugun konstelazio batzuk data batzuetan eta ez beste batzuetan, eta jakitea bisita-egunean zer konstelazio egongo diren ikusgai.\nAstronomia-saioa biribiltzeko, Planetariumeko Biziaren jatorria programa ematen da.\nBiziaren jatorriaren ikusleek ibilbide zirraragarria egingo dute, biziaren jatorria eta denboran zehar izan duen bilakaera ikusiz. Eguzki-sistemaren eta Lurraren (gizakiaren bilakaera-lekuaren) jatorrietatik hasi, eta beste planeta batzuetan bizia bilatzeraino. Aukera paregabea galdera garrantzitsuei erantzuteko: “Nondik gatoz eta nora goaz?”\n2.-Bisita gidatua Hipatia eremura eta esperimentu-saioa Eureka! Zientzia Museoa museo erakargarria da, eta hango erakusketa iraunkorrari Hipatia izena eman diogu, Alexandriako liburutegiko azken liburuzaina eta lehen emakume zientzialari modernoa izan zenarena. Hipatiarako bisitan, emozioak ezagutzari gehitzen zaizkio, eta, hala, aukera dugu gure inguruko zientzia eta teknologiaren sekretu txikiak ulertzeko. Zenbait gairi erantzuten zaie, hala nola:\nZer dute berdina jostunek eta zientzialariek?\nUste duzue gai zaretela mundua mugitzeko esku bakarrarekin? Posible dela iruditzen zaizue?\nGauez zergatik ikusten dute hobeto txakurrek gizakiek baino?\nZergatik ematen dituzte deskargak autoak edo garbigailuak, ukitzen ditugunean?\nZerk hondorarazi lezake itsasontzi bat minutu gutxian, ekaitzik egon gabe?\nBisitaren etenaldi batean, hainbeste ezagutzaren artean erlaxatzeko, Darwing aretora eramango zaituztegu, esperimentatzera. Zientzia-trikimailu txikiak erakutsiko dizkizuegu, denak harrituta utz ditzazuen etxean errepikatzen dituzuenean. Proposatzen dizkizuegun esperimentu guztiak tresna normalekin egiten dira: sardexkak, edalontziak, ura, papera eta ardoa.\nErreserbak egiteko edo zalantzak argitzeko, deitu telefono honetara, museoa irekita dagoen orduetan. 943 01 24 78\nHeluen talteko foiletua jeisteko, sakatu hemen.\nEstas en: Hasiera Talde-erreserbak Helduak


Larrabetzuko Udala - Bizi Larrabetzu - Udal aldizakaria\nBizi Larrabetzu - Udal aldizakaria\n50 aparkaleku berri martxan!.\n2018-19 ikasturtea hasi dugu udal proiektu berriz beterik. Frontoiko aparkalekuko obra Construcciones Morgak egitea erabaki da. Plazako aterpearen eta Mirandako bihurgunearen ingurua eta auto-karabanen aparkalekua egiteko obren esleipena laster onartuko dira.\nBestalde, 2019ko ordenantza fiskalen proposamenarekin lanean ari gara. Aldizkari honetan aurkituko duzu horri buruzko informazioa. Datorren urteko Aurrekontuarekin ere hasiak gara lanean. Udal Gobernuak abenduko udal bilkuran onartu nahiko luke, iaz egin zen moduan, 2019ko urtarrilean martxan egon dadin.\nUrrian Larrabetzu 2025 parte-hartze proiektuaren lehenengo zatian herritarrek egindako 20 proposamenak lantzen jarraituko dugu. Herritar guztiak animatzen ditugu parte-hartzera; guztion esku dago proiektuaren arrakastaren bermea.”\nAldizkaria ISSU-n irakurri hemen.\nAldizaria deskargatu (PDF 1,26MB)


Blog korporatiboak hondamendiaren bidez (garatzen ari den moduan) | Martech Zone\nAsteazkena, abuztuak 2, 2006 Asteartea, urriaren 4, 2011 Douglas Karr\nMonster ostalaritza zerbitzua, Dreamhost, SaaS amesgaiztoa bizi du oraintxe bertan. Badirudi hondamendiaren dominoak erabaki zutela haientzako gertaera etengabeko katean. Egunkarietako instalazio garrantzitsuetako mantentze-lanetako arduradun gisa lan egiten nuen bitartean, jendeari esan nion gauza ugari zegoela Could oker joan orrialdeak lortu eta papera kalera atera artean. Nire lana arrisku hori kudeatzea zen, sistemaren ahultasun puntu posible guztiak erasotuz. Batzuetan, gauza horiek gure kontroletik kanpo zeuden, ordea! Dreamhost oraintxe aurkitzen ari da ... baina hondamendia modu aktiboan komunikatzen ari dira blog korporatiboa (zapaldu).\nDreamhost-i zorionak emateagatik zoriontsu izateagatik tapatu. Ez naiz bezeroa Jumpline), baina errespetu berria erakutsi diete haien "etengabeko hondamendiari" buruz irakurri ondoren.\nLehenengo ikasgaia: gauzak nahasten direnean, argia, autokritikoa eta barkamena eskatzea da bezeroekin tratatzeko modu bakarra, beste aukera bat emango dizutela espero baduzu.\nBigarren ikasgaia: zure istorioa da duzun guztia. "Eguneratze" istorioa saltzen baduzu, hobe gehiegi inbertitu zure istorioa egia dela ziurtatzeko. Jogurt ekologikoa saltzen baduzu, ordaindu behar duzun baino gehiago toxinak kanpoan uzteko.\nHirugarren ikasgaia: hurrengo hamar urteotan noizbait potentzia soberakin bat egongo dela uste baduzu (New Yorken ez du erredukziorik, Ohio merkean gas merkea eta zure widget berrietarako potentzia ugari zauden lekuan zaudela ere) apustu okerra.\nLehenengo ikasgaiari pare bat puntu gehituko nizkioke:\nHonako iruzkin hau eman diot Dreamhost blogari (lehenik irakurri):\nZenbait iritzi â ?? Eraikinaren Bulegoaâ ???. Ekipoaren hutsegiteari buruzko xehetasun ugari emateak bezeroari jakin dezake zenbat gehiago gaizki gerta daitekeen galdetzeko. Atsedenaldiaren inguruko xehetasun ugari emanez, baina pertsonalizazio edo harremanetarako informaziorik ez izatea (â ?? Eraikinaren Bulegoaâ ???) sinatzea besterik ez da zintzoa eta zure bezeroarekin arazoari aurre egin nahi ez duzula erakusten du. Hori da kezkagarria.\nNire konpainiak eten luzea izan zuen iaz berritzeko ehunka mila dolar kostatu zitzaiguna. Hala ere, milioika dolar kostatuko zitzaigun langileei deitu ez bagenie, harremanetarako orrialde alternatibo bat jarri genuen (bezeroengana joateko telefono zenbaki bat zeukan izena emateko orria) eta pertsonalki harremanetan jarri ginen bezero bakoitzarekin eta eragina.\nZentzurik gabeko sinadura baten atzean ezkutatzea ikaragarria da. Ez nuke hau jasango.


Arabako Koadrilen arteko Bertso Txapelketa, herri izaerari heltzeko - GARA\n«Zer gertatuko litzateke Arabako Bertsozale Elkarteak AbTx, urteroko bertsolari txapelketa, bi urtean behin antolatuko balu? Eta tarteko urte horretan taldekako txapelketa bat antolatuko balu?\nEta bertan sekula aritu ez diren bertsolari, gai-jartzaile eta epaileek parte hartuko balute era herrikoi eta ez hain formal batean?\nEta txapelketa honen finala Printzipal antzokian egin beharrean Gasteizko Alde Zaharreko frontoian bertso bazkari forman egingo balitz, festa handi baten gisan?\nGaldera hauek erantzun nahian, bertsolaritzak daukan herri izaerari helduz, Araban daukagun sarea handitu nahian... 2010erako Koadrilen arteko Bertso Txapelketa antolatu dugu».\nHala hasi zuten atzo prentsaren aurrean aurtengo txapelketaren aurkezpena. Iazko leloa ekarri zuten gogora, «Sustraiak errotuz», hori izan delako Bertsozale Elkartea sortu zenetik esku artean izan duten erronkarik handienetako bat. «Bertsolaritza Gasteiz eta Aiara aldean bakarrik zen ezaguna. Baina gaur egun, herrialde osoan lantzen da ikastetxez ikastetxe», azaldu zuten. Behin sustraiak errotuta, hazteko garaia iritsi dela deritzote. Eta horretan laguntzeko asmoz prestatu dute aurtengo txapelketa berezia.\nInoiz aurkeztu ez diren bertsolariak aurkeztea nahi dute, gai jartzaile berriak trebatuko dira eta epaile berriak sortuko dira. Auzolanean arituz, guztiek gozatzeko moduko festa handi bat egin nahi dute, bertsolaritzaren sare soziala hedatzeko, bertso-eskolak bultzatzeko, herriak eta eskualdeak aktibatzeko, Araba bertsotan ipintzeko.\nBederatzi talde arituko dira bertsotan: Aiaraldeko talde bat, Zuia-Gorbeialdeko hiru (Aramaio, Legutio eta Urkabustaiz), Lautadako beste bat, Gasteizko hiru eta Errioxako bat.\nTalde bakoitzean hiru bertsolari egongo dira gutxienez eta sei gehienez. Eta haiez gain, gai-jartzaileak, epaileak, idazkariak, soinu-ekipoko arduradunak, argazkilariak eta kazetariak, sukaldariak eta trikitilariak izango dira. Hiru liga prestatu dituzte: Zuia-Gorbeialdekoa, Ale Liga eta Gasteizkoa. Kanporaketetan, liga bakoitzean hiru taldek kantatuko dute afari formatuan eta irabazleek finalerdirako txartela eskuratuko dute. Hemen, hiru talde arituko dira elkarren aurka jaialdi banatan. Eta, azkenik, sailkatutako lehenengo bi taldeek jokatuko dute finala, Gasteizko Auzolana pilotalekuan egingo duten bazkarian. Otsailaren 19an emango ditu txapelketak lehenengo urratsak, eta maiatzaren 8an ailegatuko da helmugara. www.bertsozale.com-en informazio osatua eta eguneratua emango dute.\nTxapelketa berezi honekin, herriko bertsogintza zabaldu nahi dute. Eskolak indartzen, berriak sortzen eta kantura, antolaketara, gaiak jartzera eta epaitzera jende berria animatzen saiatuko dira.\nEstitxu Arozenak irabazi du Garesen azken final-laurdena\nGareseko udaletxeko erabilera anitzeko aretoa leporaino bete zen atzo Nafarroako Bertsolari Txapelketako laugarren eta azken final-laurdenean. 150 bat lagun bildu ziren giro hagitz politean. Saio irregularra izan zen. Zortziko handiko ariketan ez zuten sobera asmatu; ttikikoan, berriz, lan polita egin zuten sei bertsolariek eta publikoak anitz txalotu zituen. Kartzelan ale politak utzi zituzten. «Telebistako makillaje gelan zaude. Hamar minutu barru egingo dizute elkarrizketa» zen gaia. Xabier Terrerosek, adibidez, poliki kantatu zuen Zapateroren paperean. Estitxu Arozenak 407 puntu eskuratu zituen; Eneko Lazkozek 386; Terrerosek 382; Jon Elizetxek 367,5; Alazne Untxalok 333; eta Ioar Taintak 318. Beraz, honako bertsolariak izanen dira finalaurrekoetan: Julio Soto, Iñigo Olaetxea, Jon Barberena, Arkaitz Goikoetxea, Xabier Legarreta, Ander Fuentes «Itturri», Estitxu Arozena, Julen Zelaieta, Oier Lakuntza, Eneko Lazkoz, Iñigo Ibarra, Xabier Terreros, Oskar Estanga, Iñaki Aleman, Jon Elizetxe, Aimar Karrika, Migel Mari Elosegi «Luze» eta Saioa Alkaiza. Hurrengo hitzordua, otsailaren 20an, Etxarri Aranatzen. GARA\nBertsolarien eta bertso-eskolen arteko harremana bultzatu nahi dute, baita belaunaldien artekoa ere. Datorren urterako oinarria jarri nahi dute, eta eskualdeetako eta herrietako taldeekin batera bideak urratu.


Aurretiko zita Osakidetzan eskatzen ikasi Kzgunea bitartez – KZblog\nInternet bidez egin daitezkeen tramiteak gero eta ugariagoak dira. Besteak beste, bizitza laborala eta errolda eskatu edota gida baimeneko puntuak kontsultatu ditzazkegu. Hurrengo lerroetan, KZguneak Osakidetzan zita nola eskatu azalduko dizue.\nOhikoa da Osakidetzan aurretiko zita gure osasun-etxean edo telefonoz eskatzea. Saretik eskatzea egun oso erraza da.\nTramite hau egiten hasteko sarera konektatuta egotea, nabegatzaile bat erabiltzea (Mozilla Firefox, Google Chrome, Internet Explorer edo beste edozein) eta gure osasun txartela eskuragarri izatea (OTI zenbakia -Osasun Txartel Indibiduala) besterik ez dugu.\nAURRETIKO ZITA OSAKIDETZAN ESKATU\n1. urrratsa: Gure nabigatzaileko helbide barratik zuzenean www.osakidetza.euskadi.net webgunera jo. Bilatzailetik ere joan gaitezke, Google-n (www.google.es) Osakidetza bilatuz.\n2. urratsa: Bilatzailea hautatu baldin badugu, Google-k Osakidetzarekin zerikusia duten loturak erakutsiko dizkigu. Benetako webgunera sartzeko lotura aukeratuko dugu:\nWebgunean gaudela Aurretiko zita aukeratuko dugu eskuma aldean Zure osasun-bulego biltuala atalaren barruan.\n3. urratsa: Bi aukeren artean ” Ez daukat ziurtagiri digitalik” hautatuko dugu. Txipdun Osasun txartela baldin badugu, pasahitza jarriaz aurretiko zita eskatu ahalko dugu. Gure izenaren goialdean dagoen OTI zenbakia sartu (gogoratu 8 digitoduna) eta ondoren gure jaiotze data, Adibidez: 1970/03/12.\nBehin gure datuak sartuta “Baieztatu” aukeratuko dugu eta gure datu pertsonalak (Izena, abizenak) eta osasun etxea besteak beste azalduko zaizkigu beste atal batetan.\n4. urratsa: Hurrengo pausoan aurretiko zita eskatzeko aukera izango dugu edo lortutako aurretiko zita Osakidetzan ezeztatu. Azken aukera hau burutzeko internet bidez eskatua izan beharko da, txanda eskatzen dugun bakoitzeko kode bat emango zaigulako zita bertan behera uzteko. Txanda berri bat eskatzeko “Zita berri bat eskatu” aukeratuko dugu.\n5. urratsa: Erizaina, sendagilea, matroia (emakumea bagara) edo pediatra (umeen kasua) hautatu beharko dugu hurrena. Horretarako borobiletan sakatu edo langilearen izenean.\nJARRAITU aukeratuko dugu ondoren.\n6. urratsa: Kontsulta presentziala edo Telefono koltsulta aukeratuko dugu.\n7. urratsa: Gaurko data azalduko zaigu, gorri koloreko laukitxoa hautatzen badugu egutegia azalduko zaigu beste data bat aukeratzeko aukera izango dugularik. Hau egin ostean JARRAITU sakatu.\n8. urratsa: Kontsulta ordua aukeratuko dugu bukatze aldera eta ZITA BAIEZTATU hautatuko dugu (behekaldean eskumara). Egun horretarako txanda hartua daukagu iada.\nEgun eta ordu jakin baterako zita onartu izan dugula azalduko zaigu gure datuekin batera. Txanda kontsultatzeko edo ezeztatzeko kode bat emango zaigu.\nGogoratu, gainera, OTI zenbakiarekin eta jaiotze datarekin zure senide edo lagunei aurretiko zita eska diezaiekezu.\nNork KZgunea| 2019-01-30T11:52:31+02:00\t2014/03/13|Formakuntza, Informatika eta Teknologi berriak, Orokorra|Iruzkinik gabe


Ilundu arteko ekimenak, Gazte Gauan - Lasarte-oria - Txintxarri.eus\nIlundu arteko ekimenak, Gazte Gauan\nTxintxarri Aldizkaria 2019-10-26 12:00\nHirugarren Gazte Gaua egin zuten atzo. Arratsaldeko lehen ordutik 12 eta 30 urte bitartekoei bideratutako ekimenak egin zituzten Gaztelekuan eta Okendo plazan.\nLasarte-Oriako Udalak aurten ere egin du Gazte Gaua. Aurrekoetan ez bezala, ez da izua piztu duten zonbirik ibili kaleetan barrena, baina nahi izan zuten gaztetxoek ez aspertzeko zereginak izan zituzten.\nGaztelekuan 16:00etan ekin behar zioten 12 eta 30 urte bitarteko gazteei bideratutako egitasmoari, baina ordubete atzeratu zuten ping pong eta futbolin txapelketen hasiera, partaideetako asko falta baitziren. Txapelketa batean eta bestean lehiatzen ziren bitartean, hainbat tailerretan parte hartzeko aukera ere bazuten gaztetxoek. Azala mihise gisa baliatuta, besoan loreak edo bestelako irudiak nola margotu ikasi zuten body paintinga probatu nahi izan zutenek, beste batzuek nahiako izan zuten marrazten badakien norbaiten eskuetan uztea apainketa eta hennarekin apaindu zieten eskua. Zunba eta parkurra ere egiteko aukera izan zuten, baina ez zen inor parte hartzera animatu. Txapelketetako irabazleak erabakita, saria jaso zuten: seina sarrera herriko ihesgelarako.\nOndoren, denak beheko solairuko areto gelan elkartu ziren, Bocabeats taldearen emanaldia ikusteko. Ahoarekin soinu eta erritmoak egiten dituen bikoteari kosta egin zitzaion saioa hastea, gazteek hitz egiteko gogo gehiegi baitzuten. Pazientzia eta umorez hartu zuten eta ahalegina egina, lortu zuten ikuskizuna bideratzen.\nGaztelekukoak amaituta, jaiak Okendon jarraitu zuen. Musika izan zen nagusi: Irunetik etorritako Kulto Kultibok reggae, rap eta hip hop doinuz bete zuen plaza, DJ Markelinen txanda heldu arte.\nGazteei bideratutako gau luzea\nTxintxarri Aldizkaria 2019 urr 26 Lasarte-Oria


REGGAE FEVER x 20 - Arrosa\nNola sentitzen zara egun hauetan? Zenbat egun daramatzazu etxean? Kartzelan bezala sentitzen da Eneko Alkorta eta horregatik Reggae Feverreko 20. atala kartzela hartu du hizpide. Baina badago esperantza, eta Zaragozan kontzertu berezia prestatu dute datorren ekainaren 5 eta 6rako. Gora sukarra…reggae sukarra, noski!\nERRO TA BERRI - 90. Hamarkadako munduko musikak vol. 1


Batez besteko inflazioa, % 6,3ra, eta hazkundea % 4ra jaitsi da Estatuan, EBren arabera - Ekonomiaren KZ\nBatez besteko inflazioa, % 6,3ra, eta hazkundea % 4ra jaitsi da Estatuan, EBren arabera\nEuropako Batzordeak 1,6 puntu murriztu zuen atzo Espainiako BPGaren 2022ko hazkundearen aurreikuspena, % 4ra arte, eta puntu bat 2023rako, % 3,4ra arte, gerrak Ukrainan izan zuen eraginagatik eta prezioen igoeragatik. Izan ere, Bruselak % 6,3raino igo zuen inflazio-proiekzioa Estatuan aurten, otsailaren hasierako kalkuluaren ia bikoitza; 2023an, berriz, prezioen igoera % 1,8ra jaitsi beharko litzateke, aurreko proiekzioa baino bederatzi hamarren gehiago.\nUkrainako gerraren ondorioek Espainiako ekonomiaren susperraldia motelduko dute; izan ere, 2023ko erdialdera arte ez da itzuliko pandemiaren aurreko BPGaren mailara, Europar Batasuneko Gobernuaren udaberriko aurreikuspen makroekonomikoen arabera. Gobernuak apirilaren amaieran emandakoak baino ezkorragoak diren arren (BPGren % 4,3ko igoera aurreikusten dute aurten eta % 3,5ekoa datorren urtean), Bruselaren proiekzioek erakusten dute Espainiako ekonomiak hazten jarraituko duela, errusiarren inbasioak ilundu duen euroguneko batez bestekoaren gainetik.\nEuroaren bazkideen BPG % 2,7 handituko da, otsailean iragarritako % 4tik urrun, eta inflazioa % 6,1eraino igoko da. Ekonomia handien artean, Alemaniak % 1,6 egingo du gora, Frantziak % 3,1, Italiak % 2,4 eta Herbehereek % 3,3. “Espainiak aurten hazkunde handia izatea aurreikusten da, nahiz eta bultzada nabarmen leundu beharko litzatekeen bigarren hiruhilekoan. Berreskuratze eta Erresilientzia Funtsaren inbertsioek eta turismoaren susperraldiak hazkundea babestuko dute “, adierazi du Paolo Gentiloni Europako Ekonomia komisarioak.\nEspainiako ekonomiak indarrean hasi zuen urtea, 2021ean % 5,1 hazi ondoren, pandemiaren ondoren gora eginez, baina hornidura-arazoek eta Ukrainaren inbasio errusiarrari lotutako prezioen gorakadak jarduera geldiarazi dute urteko lehen eta bigarren hiruhilekoetan, Europar Batasuneko txostenaren arabera. Hirugarren hiruhilekotik aurrera, turismoan oinarritutako indarra berreskuratu beharko luke, suspertze-planeko inbertsioek eta kontsumo pribatuaren nolabaiteko susperraldiak, baina Bruselak ohartarazi du inflazioak eta soldata errealen beherakadak behera egingo dutela.\nZiurgabetasun handiko testuingurua\nBatzordeak ohartarazi duenez, “Beheranzko arriskuak dira nagusi ziurgabetasun global handiko testuinguru batean”, eta horien artean inflazioa nabarmentzen da, energia-prezioen igoerak eraginda “Espainian euroguneko herrialde gehienetan baino azkarrago”, eta gero eta gehiago ari da beste produktu batzuetara eramaten. Prezioak gehiago igotzeak garraioari, eraikuntzari eta industria elektrointentsiboari eragin liezaioke batez ere, eta kontsumo pribatua are gehiago txikitu.\nBruselaren aurreikuspenen arabera, prezioen igoera moteltzen hasiko da urtearen erdialdean, Gobernuaren neurriek “lagunduta”, hala nola erregairako deskontuak edo gasaren handizkako prezioaren muga. Horrela, 2022an inflazio-tasa % 6,3koa izango litzateke, baina 2023an % 1,8ra jaitsiko litzateke. Batzordeak zirriborratutako panoramikaren alde positiboa zerga eta enplegu aurreikuspenen hobekuntza da.\nBruselak nabarmendu duenez, langabeziak 2008tik izan duen mailarik baxuenean itxi du 2021, eta 2022an tasa % 13,4ra eta 2023an % 13ra jaistea aurreikusten du, bi kasuetan azken proiekzioa baino bederatzi hamarren beherago, baina ohartarazi du soldaten hazkundeak prezioen igoera baino txikiagoa izateak erosteko ahalmena galtzea ekarriko duela. Bestalde, hazkunde ekonomikoaren eta zerga-bilketaren “sendotasunaren” ondorioz, batez ere produkzio- eta inportazio-zergengatik, defizit publikoa % 6,9tik % 4,9ra jaitsiko da 2021aren itxieran, aurten, eta % 4,4ra datorren urtean.\n← Butano-bonbona 19,55 euroraino igo da, inoizko preziorik altuena\nEnergiako sektorean atzerritar inbertsioak egiteko mugak →\nRibera kexu da EBk energiaren prezioen aurrean duen pasibotasunagatik\n2021-12-21 2021-12-21 Andoni Beitia\nBiztanleriaren zahartzea, erronka handia pentsioentzat


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Metal-eraikuntzak (Heziketa Zikloa). Goi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" topic_facet:"Fabrikazio Mekanikoa (Lanbide Arloa)"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Metal-eraikuntzak (Heziketa Zikloa). Goi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Proposatutako gaia: Fabrikazio Mekanikoa (Lanbide Arloa)\nFabrikazio Mekanikoa (Lanbide Arloa) 3 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 3 Lan Arriskuen Prebentzioa (Heziketa Zikloa). Goi maila 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila 3 Mekatronika Industriala (Heziketa Zikloa). Goi maila Metal-eraikuntzak (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 2 Mantentze-lanen eta kalitatearen prozesuak eta kudeaketa (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Muntaia- eta mantentze-lan elektriko/elektronikoak (Modulua) Guztiak ikusi ... gutxiago ...


Olio edukiontziak arazoak ematen dabiltza - Arrasate - Goiena.eus\nOlio edukiontziak arazoak ematen dabiltza\nUbane Madera 2009-04-28 17:40\nAzken asteotan hainbat kexu izan dira olioak batzeko edukiontziekin lotuta. Batetik, edukiontzi batzuk ez dutelako behar bezala funtzionatzen eta bestetik, Uribarri etorbidean zegoen edukiontzia kenduta dagoelako otsailaz geroztik.\nBada kontu horren gainean argibideak eskatuta, Rafa Ugartek Udal Ingurumen Saileko arduradunak jakinarazi du kexatu diren herritarrek “arrazoia” dutela, azken boladan olioak batzeko edukiontziak ez dabiltzalako behar bezala.\nXehetasunen arabera, batetik, Inazio Zuloaga kalean dagoen edukiontzia behin eta berriro kateatu egiten da, nahiz eta udal langileek bi egunetik behin eta, batzuetan egunero, errebisatu.\nEta bestetik, Uribarriko Udala Plazako edukiontzia otsailean eraman egin zuten, izorratuta zegoelako, eta oraindik ez dute berria ipini. Horren harira, udal teknikariak azpimarratu du laster ekarriko dutela berria.\nHorrez gainera, oro har, herriko bestelako puntuetan dauden edukiontzi gehienek arazoak ematen dituztela ere onartu du Ugartek. Horren arrazoia ere argitu du: edukiontzi horiek prototipoak dira eta berez, sei hilabetean erabiltzeko egindakoak dira. Aldiz, dagoeneko bi urte bete dira Arrasaten olioak batzeko edukiontziak ipini zituztela. Hori horrela, normala da arazoak ematea.\nOlioa batzen jarraitu\nKontuak kontu, herritarrei begira, udal teknikariak azpimarratu du olioa batzen segitzeko asmoa duela Arrasateko Udalak. Momentuz, ipinita dauden edukiontziak erabilita. Beraz, herritarrei eskatu gura die pazientzia izateko, eta olio potea eraman eta edukiontzia ez badabil, pote hori ez uzteko edukiontziaren ondoan, baizik eta etxera eramateko. Horrez gainera, poteak ondo zaintzeko mezua ere helarazi gura die herritarrei, izan ere, Arrasateko Udalak 20.000 pote jarri zituen herritarren eskura proiektu hori abiarazi zutenean eta oso pote gutxi geratzen direla esan du.


Arratia: Inmigrazioaren gaineko jarrerak: Xabier Aierdi\nArratiara eta Euskal Herrira atzerriko inmigrazio fluxu barriak heldu izanak suspertu egin dauz aniztasunaren inguruko eztabaidak. Aniztasuna interesgarria da teorian, baina batez ere praktikan. Estatu bat, gitxiengo nazional bat eta gizarte inmigranteak eremu soziopolitiko batean koinziditzeak edozein urteera gatx egiten dau, baian hor datza egoera nahasi honen erronka.\nEgungo krisi ekonomikoak, hauteskunde kanpaina hasteak, inmigranteen aukako jarreak biztu egin dauz, edo indartu. Orain arte isilik izandako eritxi asko pil-pilean dabiz orain gure artean, gure herrietan, gure Arratian.\nHau guzti hau eta gehiago izango da gaia Zeberiko soziologo honen gidaritzapean, Arratiako Elizak gonbidatuta.\nNor da Xabier Aierdi?\n1957.ean jaio zan Zeberion eta udaldiak Mundakan emoten ditu. Soziologia eta Zientzia Politikoetan eta Kazetaritzan lizentziaduna da. 1994. geroztik Euskal Herriko Unibertsitateko irakasle, Departamenduko zuzendari eta 2010. uretra arte, “Ikuspegi” Inmigrazioari buruzko Euskal Behatokiko Zuzendarikidea. Gaur egun eta Begiruneko (EHUko Immigrazioaren Ikerketarako Laborategia) zuzendaria dogu.


Amavir Valdebernardo zahar etxea | Amma\nAmavir Valdebernardo zahar etxea\nMadril 913 016 660\nVicalvaro barruti gaztean kokatzen da Madril hiriburuaren hego-ekialdean. Oso ongi komunikatuta dago, eta ingurua oso lasaia da.\nAmavir Valdebernardo zahar etxeak zerbitzu eskaintza zabala du, pertsona adinduek eta euren senitartekoek erosotasun eta arreta guztiak izan ditzaten, erabiltzaile bakoitzaren beharren arabera.\nC/ Ladera de los Almendros 44-46 C.P.: 28032 Madril Tel: 913 016 660 | Fax: 917 736 038\nAmavir Valdebernardo (Madril) zahar etxea hiriaren erdigunean kokatzen da, Hermanos Maristas eskolaren ondoan. Eraikina azken xehetasunera arte diseinatu da, egoiliarrei eguneroko bizitza errazteko helburuarekin; besteak beste, gune argitsuak, altzairu ergonomikoak eta ongi zaindutako instalazioak ditu, baita lorategi zabalak ere. Hori guztia egoiliarrei eta euren ahaideei goi mailako arreta eskaintzeko xedearekin.\nAmavir Valdebernardo 2006ko maiatzaren 3an inauguratu zen. Orotara, 180 plaza ditu, eta eguneko 40 plaza. Madrilgo Erkidegoarekin itundutako plazak ditu.\nAmavir Valdebernardo (Madril) zahar etxeak egonaldi iraunkorrak eta aldi baterakoak eskaintzen ditu (familientzako atsedena eta errehabilitazioa)\nAmavir Valdebernardo zahar etxeak 10.000 metro koadro ditu, eta hiru solairutan banatzen dira; lorategiak 1.000 metro koadro ditu; hori guztia lursail itxian eta kontrolpeko sarbideekin.\nEgoitzara metroz irits daiteke (9. linea, Valdebernardo geltokia) edo autobusez (8 eta 71 lineak). Errepidez ere irits daiteke A-III autobidetik (6. irteera, Valdebernardo) edo M-40 errepidetik (Vicalvaro Errepidea irteera).


Zinema dokumentalean aditu diren hiru profesionalen esku egon da lanak epaitu eta saritzearen erabakia: Pere Albero, Bartzelonako Zine eskolatik; Lur Olaizola, Donostiako Tabakaleraren zinema programatzailea; eta Jorge Tur, UABeko Sorkuntza dokumentalaren teoria eta praktikaren masterreko koordinatzailea. Maider Oleaga zinemagilearen Muga deitzen da Pausoa saritu dute, Elbira Zipitria andereñoaren istoriotik abiatutakoa.\nEuskal zinemak zabaldutako leihoa\nSei film luzek osatu dute aurtengo Sail Ofiziala. Horien artea, bi fikziozkoak izan dira: Telmo Esnalen Dantza eta Koldo Almandozen Oreina. Jaialdia zabalduko duten lanak izan dira, eta ez dira gainerako besteekin lehiatu. Izan ere, dokumentalak izan dira soilik Azkue Fundazioak babestutako sari nagusia eskuratu ahal izan dutenak: Oier Aranzabalen Margolaria, Maider Oleagaren Muga deitzen da pausoa, Josu Martinezen Jainkoak ez dit barkatzen eta Marina Lameiroren Young & Beautiful.\nAzken urteetan irabazi duten garrantziaren isla, film laburrek ere tokia izan dute jaialdiko antolatzaileek mimoz atondu duten programazioan. Hala, Euskadiko Filmategiak osatzen duen Kimuak katalogoko aleak izan dira ikusgai jaialdiaren azken egunean. Orotara, zazpi sorkuntza lan izan dira: 592 metroz goiti (Maddi Barber), Ama (Josu Martinez), Espedizio Handia (Iban del Campo), Ancora Lucciole (Maria Elorza), Kafenio Kastello (Miguel Ángel Jiménez), No me despertéis (Sara Fantova) eta Zain (Pello Gutiérrez).


Letra tipoak - Print Peppermint\nDiseinu Bloga / Fonts\nHitzak ... nonahi daude! Ezta? Inprimatutako marketin pieza edo webgune bat bilatzen ari zaren ala ez, zure garuna testu eta irudien konbinazio batzuen analisi etengabean dago. Atal honetan, letra tipoak eta tipografiaren ulermen sendoak zure proiektuak zirraragarriagoak eta erakargarriagoak izan daitezen lagun dezake. Kerning, letra-tamaina, lerroaren altuera, lodia, erdi lodia, serif, sans serif - ulertu behar dituzun termino guztiak.\nOhar zaitez: 5 txartel onenak enpresa-txarteletarako\nZer dute komunean logotipoak, diseinu grafikoak eta bisita-txartelak? Sinplea: beren diseinu desberdinetan erabilitako letra tipoak dira. Zure markarako erabilitako letra tipoak eta zure enpresarekin erlazionatutako guztia zure arrakastarako funtsezkoak dira. Jende askok ez die kasu horiei erreparatzen, baina garrantzitsuak dira. Diseinu grafikoen merkatuan bazaude, ... Irakurri gehiago\nBisita txartelaren oinarriak / Fonts / Inprimaketa / Tipografía


Bakioko Udala - Bakioko Udalak lehendabiziko Berdintasun Plana onartu du\nBakioko Udalak lehendabiziko Berdintasun Plana onartu du\nOngizatea | Parekidetasuna\nPlan horren xedea da berdintasuna sustatzen eta lantzen duten politika publikoen garapena bermatzea. Berdintasuna zeharkakoa dela kontuan hartuz, udal planak udalerriko emakumezkoen gaur egungo egoera ikuskatu eta, zenbait gizarte kolektiborekin batera, egoera horri itzuri egiteko ekintzak ezarri ditu.\nBakiok berdintasun teknikaririk ez duenez gero, udal gobernuarentzat estrategikoa izan da ibilbide orri hau prestatzea, betiere Bakion gizonezko eta emakumezkoen arteko desberdintasunak betikotzen dituzten gizarte jarrerak eta portaerak identifikatzeko, genero ikuspegi eraikitzaile batetik abiatuta. Berdintasun plan hau izan gabe, nekeza izango litzateke pertsonen arteko berdintasunaren gaiari heltzea eta arlo hau jorratzea eta lantzea.\nPlana berdintasun arloan indarrean dagoen legeria eta nazioarteko gomendioak kontuan hartuz garatu da. Egiturak betetzen du Emakundek argitaratutako toki planak prestatzeko gida. Plana prestatzeko prozedurak oinarri hartu du prozesu parte-hartzaile batean, eta ibilbide horretan azterketa dokumentalaz gain, zenbait lansaio egin dira gizarte agenteekin (emakumezkoen mugimendua, elkarteak, ikastetxea, ekonomia eta merkataritza sarea eta udal pertsonala), Bakion giltzarriak diren eragileen ikuskerak eta errealitateak ulertzen eta jasotzen dituen plana eraikin nahian.\nPlana lau ardatzetan egituratzen da:\nEmakumezko eta gizonezkoen berdintasunaren aldeko gobernu egokia.\nEmakumezkoen ahalduntze politiko eta soziala eta balioen aldaketa.\nBizitzaren iraunkortasuna bermatzeko gizarte antolakuntzaren eraldaketa.\nIndarkeriarik gabeko bizitzak.\nLehendabiziko ardatza erabili izana berrikuntza gisa nabarmendu behar da. Gobernu egokiak helburutzat dauka genero ikuspegia gardentasunean, herritarren partaidetzan, ikertzeko premian, administrazioen arteko lankidetzan eta politika publikoen ebaluazioaren praktikan (horiek hobetzeko eta helburuak lortze aldera birbideratzeko) jasotzen duen kultura baten bidez kudeatzea.\nAzkenik, zehaztu beharra dago balioen aldaketa sustatzeko aurreneko berdintasun planaren printzipio gidariak honakoak direla:\nTeoria eta praxi feminista, gizonezko eta emakumezkoen arteko desberdintasuna ulertzeko oinarri gisa.\nGeneroaren zeharkakotasuna, generoari buruzko gai guztiak politika eta programa publiko guztietan ager daitezen.\nEmakumezkoen ahalduntzea, maskulinitate hegemonikoak desagerrarazteko helburuarekin.\nEtengabeko lan prozesuak eta herritarren partaidetza eta inplikazioa, erabakiak hartzerakoan eragina izateko.\nPlan honen bidez, Bakioko Udalak sistema patriarkalak sorrarazitako desberdintasunei aurre egiteko oinarriak ezarri nahi ditu.\nEmakume eta Gizonen Berdintasunerako I. Udal Plana (PDF 403KB)


Umetokiko infekzioa txakurrean: sintomak eta prebentzioa | Consumer\nUmetokiko infekzioa txakurrean: sintomak eta prebentzioa\nTxakurraren umetokian zornea agertzeak giltzurruneko disfuntzioa, odolaren intoxikazioa eta heriotza ere eragin ditzake.\nEgilea: Carolina Pinedo 2013-ko uztailak 26\nTxakur bat umetokiko infekzio baten ondorioz hil daiteke. Diagnostikoa eta esku-hartze goiztiarra dira patologia hori garaiz geldiarazteko modurik onena, eta prebenitu egin daiteke patologia hori. txakurraren esterilizazioa bigarren araldia baino lehen. Artikulu honetan azaltzen da zer den txakurraren umetokiko infekzioa, nola ezagutu eta tratatu garaiz.\nInfekzioa txakurraren umetokian, gaixotasun arriskutsua\nTxakurraren umetokiaren edo piometroaren infekzioa gaixotasun infekziosoa da, eta umetokian zornea izatea du ezaugarri. Patologia honen jatorria: Txakur emearen umetokia eragiten duten hormona-arazoak infekzioen aurrean erresistentzia txikiagoa izatea.\nBakterioak umetokian sartzen dira lepoa irekitzen denean txakurraren zeloa eta orduan gertatzen da infekzioa. Umetokiko lepoa ondoren ixten bada Txakurren infekzioa , pus-bolumen handia metatzen da, eta horrek piometra (zorne-poltsa) eragiten du.\nBaina, Ohikoa da umetokia udareetan infektatzea? 5.000 bezero dituen albaitaritza-klinika batek hilean bizpahiru piometro har ditzake. Imanol Sagarzazu albaitariaren arabera, “kopuru horretatik gora egin duenetik perra esterilizatuak umetokiko infekzioen kopurua proportzionalki jaitsi da”.\nUmetokiko infekzioak, txakurretan eta katutan, ohikoagoak dira adineko emeetan, eta hormona-asaldurek eragiten dituzte. Ana Cameno albaitariaren arabera, “txakurraren araldia inhibitzen duten tratamenduek desoreka hormonala eragin dezakete, eta hori arriskutsua izan daiteke umetokiko infekzioak sortzeko”.\nUmetokiko infekzioa, seinaleak\nUmetokiko infekzioaren sintomak araldiaren ondorengo hiru eta sei asteen artean agertzen dira. Txakur bakoitzak sintoma desberdinak ditu, baina ohikoa da emea janda agertzea, baginatik zornea jariatzea, ur asko edatea eta txiza maiz egitea. Deshidratazioa ere ohikoa da. apetitua galtzea sukarra eta gorakoak.\nPiometra infekzio larri bat da, eta emearen beste organo batzuei eragin diezaieke eta giltzurrun-arazoak, gibeleko alterazioak, peritonitisa (sabel-barrunbea estaltzen duen mintzaren hantura) eragin ditzake, umetokiko infekzioak odolean askatzen dituen toxinen ondorioz.\nUmetokiko infekzioa txakurrean, nola ezagutu?\nZenbait sintomaren aurrean, hala nola likido baginal zornetsua jariatzea edo egarria gehitzea eta txakurrak jateko gogoa galtzea, gomendagarria da albaitariarengana berandu gabe joatea . Piometria emearen ugaltze-aparatua diagnostikatu eta tratatu orduko sendatzen da.\nUmetokiko infekzioa duen gaixo bat duten albaitariek animaliaren egoera orokorra diagnostikatzeko eta baloratzeko probak egiten dituzte. Horretarako, hauek egin ohi dira: kan-emearen odol-analisia , gaixorik dagoen txakurraren odoleko globulu gorrien kopurua eta giltzurrunen egoera ezagutzeko. Halaber, sabeleko erradiografiak eta aparatu genitalaren ekografiak egiten dira.\nUmetokiko zornea txakurrean, prebentzioa\nTxakur-emearen piometroei aurrea hartzeko modurik eraginkorrena honako hau da: esterilizazioa u obariohisterektomia (obarioak eta umetokia kentzea). Gainera, kirurgia hori adin goiztiarrean egiten bada, bigarren araldiaren aurretik, ugatzetako tumoreak ere prebenitzen dira txakurrean.\nEmeen umetokiko infekzioak prebenitzen laguntzen duten sendagaiak edo tratamenduak ez dira existitzen. Eta perretan jeloskortasuna galarazten duten tratamendu hormonalak arrisku-faktorea dira umetokiko infekzioak agertzeko. .\nEmeak obarioak eta umetokia erauzteko egiten duen ebakuntza kirurgikoa eta diagnostiko eta tratamendu goiztiarra dira animaliaren bizitza arriskuan jar dezakeen gaixotasun horren aurka borrokatzeko modurik onena.\nUmetokiko infekzioa udareetan: tratamendua\nUmetokiko infekzioa udarean, esterilizazioaren bidez prebenitzen da\nIa piométra edo umetokiko infekzio ia guztiek obariohisterektomia izeneko ebakuntza kirurgikoa behar dute. obulutegiak eta txakur-umetokia erauztea . Kasu batzuetan, kirurgia egin aurretik, beharrezkoa da txakurra antibiotikoekin tratatzea, infekzioa gutxitzeko.\nCamenoren arabera, “txakurrari ebakuntza egin aurretik, bere egoera egonkortu egin behar da giltzurrunen funtzionamendua eta infekzioak intoxikatutako odola aldatuta badaude, baina ebakuntza kirurgikoa ezin da atzeratu, azkartasunez ez bada txakurra hil egin baitaiteke”.\n. umetokiko infekzioa garbitzeko operazio kirurgikoa arrakastatsua izan daiteke Baina kasu batzuetan, ebakuntza egin eta ordu batzuetara hiltzen da txakurra, albaitariak esan duenez. Horregatik, gaixotasuna oso aurreratua ez dagoenean, funtsezkoa da emea tratatzea.\nTratamendu medikoa (kirurgiarik gabe) oso kasu berezietan eta zehatzetan bakarrik erabil daiteke, eta albaitariak kontu handiz baloratu behar du.\nUmetokiko infekzioak: bi gako\nPiometroa bi motatakoa izan daiteke: irekia edo itxia . Lehenengo kasuan, ez da hain larria, jariaketa zornetsua baginatik kanporatzen baita eta ez baita barruan metatzen, eta horrek infekzio larriagoa eragiteko arriskua dakar.\nBigarren kasuan, zornea umetokiaren barruan harrapatuta geratzen da, eta poltsa handi bat osatzen du, txakurraren odola infektatu eta giltzurrun- eta gibel-alterazioak eragin ditzakeena.\nUmetokiko zoru-poltsa bat txakurrean sar daiteke meloi baten tamaina tamaina ertain edo handiko eme batean, adibidez, boxerrean.\nanimaliak gaixotasunak infecciones-eu mascotas-eu osasuna perros-eu ugalketa umetoki


Olano harategia txapeldun Ormaiztegiko 33. odolki lehiaketan - Goierriko Hitza : Goierriko Hitza\nSan Andres jaien barruan, 33. odolki lehiaketa eta azoka egin dituzte gaur Ormaiztegin. Iñaki Sasieta eta Luis Mokoroa omendu dituzte.\nSan Andres jaietako azken egunean plazaratu da 33. odolki lehiaketa. Podiumeko buru Beasaingo Olano harategia izan da. Bigarren eta hirugarren postua, berriz, herriko bi harategientzat izan da: Murua eta Deba, hurrenez hurren.\n22. odolkientzako osagaien azoka eta lehiaketa ere ospatu da Ormaiztegin. Osagaien artean Maria Jesus Oriaren porrua eta tipula gailendu dira. Perrexil eta oregano postu hoberena, bestalde, Juanito Murgiondok eskuratu du.\nHorrez gain, odolkia oinarritzat hartuta prestatu den platerik onena Itziar Cuadradorena izan da. Aurkezpenik politena, ordea, Edurne Mendizabalek egin du.\nAre gehiago, gastronomia munduan lehen esperientziak bizitzen ari diren gazteak saritzea ere Ormaiztegin garrantzitsua denez, Juan Jose Lapitz gazte sukaldarien saria jasotzeko ohorea izan du Ohiane Gazteluk.\nOmenduek ere izan dute tartea gaur ospatu den Odolki egunean. Alde batetik, zendu zen Iñaki Sasieta herritarra omendu dute, besteak beste, ardo dastaketaren antolakuntzan eta beste ekimenetan egindako lanarengatik. Familiako kideek lore sorta bat jaso dute. Bestetik, Gastronomiazko Euskal Anaiarteko kide den Luis Mokoroari aitortza egin diote, oroigarri txiki bat oparituz Odolki Lehiaketari urtez urte eskaintzen dion babesarengatik.\nLehiaketez gain, herritarrek Martin Callejo II. ardo dastaketaz gozatzeko aukera izan dute Zumalakarregi kaleko karpan. Eta nola ez, eguneko protagonista babarrunez lagundurik dastatzeko unea ere egokitu da. Jana eta edana artisau produktu gastronomikoen azokarekin bat eskaini da.\nGainera, bertara gerturatu direnen artean zozketa egin da. Aurten Jose Murua eta Maria Etxeberria izan dira zortedunak.


Getariko Cristobal Balenciaga Museoa - ITXITA!!\nUrmara Gunea ¡¡¡ITXITA!!!\nOñati - Txokolateixa - Txokolatearen Interpretazio Zentroa - ITXITA!!\nZuhaitz hau Albizturko herriaren inguruan kokatua dago; hain zuzen ere, 40. Hamarkadan aldatu zen Douglas izeiki batean. Izeidiaren erdialdean, zaharragaoak eta handiagoak diren 20 bat ale daude, Gume...\nErakusketa: "Donostiari Begira" - ITXITA!!\nMotako Gazteluaren XVIII.eko Kuarteleko Historiaren Etxean kokatua dagoen "Donostiari Begira" erakusketak hiri honen historia azaltzen digu. Iraunkorra izateko jaio den proiektu honek bi helb...\nMotako Gaztelua - Casa de la Historia Museoa\n(29/03/2018 - 31/12/2020)\nBergarako Errege Seminarioko Bildumak - ITXITA!!\nIdiazabal Gaztaren Interpretazio zentroa, gaztandegi bat eta Ordiziako D'elikatuz zentroan dagoen elikadura, nutrizio eta gastronomia guneak ezagutzen dira. Gazta dastaketa ere egiten da. - EKITALDIA ...\nUrolaturismo: Bost geltoki historian Zumaian - TURISMO BULEGOA ITXITA


16 « urtarrila « 2021 « Prentsa oharrak\nGasteizko Zurrumurruen kontrako Agenteen Sareak urteroko bigarren topaketa egingo du Europa jauregian\nKategoriak: Prentsa oharrak — Etiketak: Zurrumurruen kontrako Agenteen Sarea, Zurrumurruen kontrako Estrategia — Komunikazio Zerbitzua / Servicio de Comunicación — 16 urtarrila 2021 11:00\nUrtarrilaren 30erako jarrita dago hitzordua, Europa jauregian, behar diren osasun-neurriak hartuta. Ixiar García artista eta kultura bitartekariak dinamizatuko du ekitaldia.\n“Zurrumurruak geldiaraztea konpromiso kolektiboa da, guztiontzat onuragarria baita; horregatik, Udalak pentsaera kritikoa eta sentsibilizazioa sustatu nahi ditu estereotipo, aurreiritzi eta zurrumurru faltsuen eragin negatiboen aurrean, ekintza berritzaile eta parte-hartzaileen bitartez eta aniztasunari buruzko kontakizun negatiboak kolokan jarriz“, azaldu du Bizikidetza eta Aniztasunaren zinegotzi Miren Fernández de Landak. Era berean, agenteen zeregina nabarmendu du, “2017tik ari baitira lanean gure auzoetan kulturartekotasunaren eta gizarte kohesioaren alde eta bereizkeriaren kontra, borondatez aritu ere, Gasteiz hobea, inklusiboagoa, irekiagoa eta arduratsuagoa eraikitzearren. Pertsona horiek konprometituta daude gizartean migrazioaz eta atzerritarrez zabaltzen diren estereotipo negatiboak eta zurrumurru faltsuak desaktibatzeko lanarekin, jarrera baztertzaile eta xenofoboak sorraraz ez ditzaten, horretarako informazioa, prestakuntza eta kontzientziazioa baliatuz.”


Conficker, hain arriskutsua ote? - MUko Informazio Sistemak\nConficker, hain arriskutsua ote?\n.-(e)k idatzia\t 2009/04/01 0\nConficker birusa (hobeto esanda troiarra) orain dela urte erdi inguru agertu zen birus bat da eta Windows familiako sistema eragileak erasotzen ditu; bere burua sareetatik barrena zabaltzeko gai da (baita USB pendrive-en bitartez ere) eta ordenagailu bat infektatu ondoren hainbat zerbitzu ezgaitu eta Internetetik malware gehiago jeisten saiatzen da. Hainbat izan dira hedatu zenetik gaur arte infektatu diren ordenagailuak (ezagunenen artean parlamentu britaniarraren sarea)\nBaina honetaz gain, hainbat iturrik zabaldu dute gaur, Apirilak 1 (AEB-etan inuxente eguna da), birusaren adar berri bat aktibatu behar dela, eta honen ondorioz birus honek komunikabideetan oiartzun handia hartu du berriz ere. Dena den, aurretik prebentzio egokia izan ezkero guregan ez luke eraginik izan behar.\nHauek dira infekziorik ez jasateko pausoak:\n– Badaezpada instalaturik dagoen TrendMicro antibirusa eskuz eguneratu (hasiera barraren ikonoen artean antiburusarena topatu eta gainean eskuin botoiarekin sakatu ondoren ‘Actualizar ahora’ edo ‘Update now’ aukera sakatu)\n– Sistema eragilearen azken eguneratzeak instalatu.\n– Antibirus eta Firewall bana instalaturik eta eguneraturik izatea.\n– Zentzuz jokatu (badaezpada administratzaile baimenik gabeko kontu bat erabiltzea)\nNola ezabatu infektaturik egon ezkero:\n– Antibirusetako enpresek prestatutako debaldeko herramintaren bat erabili (hemen daukazu horien zerrenda bat)\nEuskalbar, itzulpenak errazteko Firefox-en gehigarri potentea Zure ordenagailua euskaratu ezazu Gmail euskaraz Ordenagailua garbi eta txukun


EUSKAL ESPERIENTZIAK ZIENTZIA ZABALKUNDEAN\nActualizado 2018/06/14 11:53:36 CET\nEuskal Esperientziak Zientzia Zabalkundean 2018 topaketa hasi da ostegun honetan, Donostiako Carlos Santamaria Zentroan, eta zientziaren zabalkundean lan egiten duten Euskal Herriko 30 erakunde ezberdinetako 80 eragile baino gehiago bilduko ditu ostirala arte.\nDonostia International Physics Center (DIPC), Materialen Fisika Zentroa (CFM, CSIC-EHU zentro mistoa) eta Euskal Herriko Unibertsitateko (EHU) Kultura Zientifikoko Katedra dira EHUko Uda Ikastaroen baitan egiten ari den biltzarraren antolatzaileak.\nJardunaldien helburu nagusia da zientzia zabaltzeko Euskal Herrian egiten diren ekimenen berri ematea, eta horretarako, gaiaz arduratzen diren eragileak elkartu dira. Horrela, zientziaren komunikazio eta dibulgazioan diharduten profesionalak (kazetariak zein erakundeetako dibulgatzaileak), STEM hezkuntza informaleko eragileak, ikertzaileak, ekintzaile zientziazaleak, zientzia irakasle eta ikasleak bi egunez elkartuko dira esperientziak partekatu eta eragileen arteko saretzea bultzatzeko.\nTopaketa hasteko, DIPCeko presidente eta CFMeko kide eta lehen zuzendari Pedro Miguel Etxenikek eta EHUko Gipuzkoako campuseko errektoreorde Agustin Erkiziak hartu dute hitza ostegun honetan. Antolatzaileek parte hartzaileen aniztasuna bilatu dute, "gurean egiten diren ekimenen irudi ahalik eta zabalena emateko asmoz".\nModu honetan, ordezkatuta egongo dira, besteak beste, unibertsitateak (EHU, Mondragon Unibertsitatea, Deustuko Unibertsitatea ), zientzia dibulgazioan esperientzia handia duten erakundeak (Elhuyar Fundazioa, Aranzadi Elkartea), puntako ikerkuntza zentroak (DIPC, CFM, CIC-Nanogune), museoak (Eureka! Zientzia Museoa, Iruñeako Planetariuma, Bergarako Laboratorium Museoa, BTEK), kazetariak (Berria, EiTB, Gaztezulo), enpresa pribatuak (Codesyntax) edota herrietan zientzia dibulgatzeko sortutako ekimenak (Zientziaren Giltzak Erakundea, Lemniskata, Zarautz On Elkartea).\nTopaketa hainbat bloketan antolatu da. Alde batetik, hizlari adituek zientzia zabaltzeko ekimenak aurkeztuko dituzte, eta, bestetik, hedabideetako ordezkariekin gizartearen aurrean komunikabideek duten zeregina zein den aztertuko da. Gainera, antolatzaileek garrantzi handia eman nahi izan diote emakume zientzialarien ikusgaitasuna hobetzeari. "Gaur egun, ehunka emakume daude Euskal Herrian puntako ikerkuntza lanak\negiten eta erreferentzia dira beren sektoreetan", azpimarratu dute.\nBukatzeko, STEM hezkuntza informalak ere garrantzi berezia izango du egunotan. Izan ere, Euskal Herrian zientzia ikasteko egitasmo ugari garatzen ari dira, hezkuntza formalaz haratago doazenak.\nHitzaldiez gain, zenbait jarduera ere aurreikusi dira parte hartzea bultzatzeko. Horrela, flash komunikazioetan, proiektuak banaka aurkeztuko dira denbora oso laburrean; helburua da denbora gutxian hainbat egitasmo ezagutzea. Halaber, poster saioetan, bertaratuko den publiko zabalak bere proiektuak aurkezteko aukera izango du.\nGainera, ostegun honetan, EHUko Ilustrazio Zientifikoko Graduondoko ikasleek egin dituzten irudiekin osatutako erakusketa ireki da. Uztailaren 13ra arte zabalik egongo den erakusketan, ikasleek egin dituzten ilustrazio zientifikoak ezagutu ahal izango ditu bertaratzen den edonork.


Eduardo Galeanoren 'Latinoamerikaren zain urratuak' liburua euskaraz : Irutxuloko Hitza\nIñaki Alegria donostiarrak itzulita, Eduardo Galeanoren Latinoamerikaren zain urratuak liburu klasikoa euskaraz da, 50 urte beranduago. UEUk argitaratu du eta Iban Zaldua, EHUko historia irakasleak egin du hitzaurrea.\nDuela 35 urte irakurri zuen Alegriak lehen aldiz Galeanoren liburu famatua: “1985ean irakurri nuen eta esaldi batzuk itzuli nituen Komite Internazionalistekin, Nikaragua Sandinistaren testuinguruan antolatzen ari ginen erakusketa baterako. Eta iruditu zitzaidan liburu horrek euskaraz egon behar zuela. Beste inork egin ez duenez, 35 urte geroago, jubilazioaz baliatuta itzuli dut”.\n“Kolonialismoa ulertzeko funtsezko liburua” da hau Alegriaren ustez, “50 urtetan gauza asko aldatu diren arren, produktu gutxiren menpekotasunak” berdin jarraitzen du. Bere garaian “jende askok irakurri zuen” gazteleraz lan hau, baina Alegriak bigarren irakurtaldi bat egitea gomendatu die. Berak ere, oroitzen ez zituen gauza asko freskatzeko aukera izan zuen. Alegria EHUn irakaslea izan da eta UEUko zuzendaria hainbat urtez.\nHitzaurrea Iban Zalduak\nIban Zalduarentzat “ohorea” izan da hitzaurrea idaztea. Liburu hau akademiak mespretxatu zuen hasiera batean, baina bere izaera dibulgatiboa txalotu egin du, urteak joan, urteak etorri Siglo XXI argitaletxearen liburu izarra izaten jarraitzen du eta (Hugo Chavez zenak Barack Obamari oparitu ostean, zer esanik ez…). Liburu militante bat dela azpimarratu du, zentzurik sakonenean eraldaketarekin konprometitua dagoelako, eta lekukotasunez beteta dagoelako. Klasiko gisa izendatu du ere. Eta zer den klasiko bat? “Noizbehinka bisita merezi duen liburua”.\nZalduaren lankideek egun liburu hau argitaratzearen zentzuaz galdetu diote. Zalduak ere onartu du asko aldatu dela Latinoamerikako egoera urte guzti hauetan –azkeneko argitalpena 1978koa da–. Obra unibertsal hau euskaraz edukitzearen garrantziaz gain, garaian Galeanok izandako argitasun eta profetikotasuna txalotu du ere: “Neoliberalismoaren definizioa ematen digu, neoliberalismo hitza sortu aurretik”.\n50 urtetan, Latinoamerikaren arazo asko eredu estraktibista berdinetik datozela uste du Zalduak: urrea, petroleoa, soja, aguakatea… Oraindik ere irakurtzea gomendatzen duen liburua dela uste du irakasleak.\nAurkezpena monokultiboaren ohar batekin bukatu nahi izan du Alegriak: Donostian azken urteetan egin den turismoaren monokultiboarena, alegia.


Zerbitzu elkarreragilea - NISAE - egoitza\nZerga informazioa entitate publikoentzat/\nKanalak eta datuen ereduak/\nZerbitzu elkarreragilea - NISAE/\nZerbitzu elkarreragileak - NISAE\nHerritarrek administrazioen esku dauden datuak eta dokumentuak ez emateko duten eskubidea gauzatze aldera, Gipuzkoako Foru Aldundiak administrazioen arteko informazio-trukea bultzatu nahi du. Elkarreragingarritasuna, hain zuzen ere, horixe da; informazio-sistemek, eta, beraz, sistema horien euskarri diren prozedurek, datuak partekatzeko eta elkarren artean informazioa eta ezagutza trukatzeko duten gaitasuna.\nGipuzkoako Ogasun eta Finantza Sailak zerbitzu elkarreragileak eskaintzeko plataforma NISAE - Euskadiko Administrazioen Elkarreragingarritasun eta Segurtasun Nodoa da.\nEntitateak: NISAE plataforma erabiltzeko urratsak (MP4)\nPertsona interesdunak ea egunean dituen zerga-betebeharrak Gipuzkoako Foru Ogasunarekiko jakiteko.\nAzalpen fitxa eta NISAEk ematen duen emaitza\nEJIEren azalpen fitxa\nErakunde edo pertsona zergadun bat alta emanda dagoen Jarduera Ekjonomikoen gaineko Zergaren epigrafeak.\nHelbide fiskalaren datuak.\nPertsona fisiko edo juridiko baten helbide fiskalari buruzko datuak.\nNomina - ordaintzaileak.\nPertsona fisiko baten nomina-oirdaintzaileen datuak.\nPertsona fisiko baten gaitasun ekonomikoa islatzen duten zerbitzuak, irizpide fiskaletan oinarrituta.\nErrenta maila (PFEZ).\nPFEZari lotutako errentei buruzko informazioa (salbuetsiak eta salbuetsi gabeak). Zergadunak aurkeztutako azken aitorpenetik aterako da, edo, aurkeztu ez badu, IFZ bati dagokionez hirugarrenek aitortutako errenta-egozpenetatik.\nPertsona fisiko bat titular den ondasun eta eskubide ekonomikoei buruzko datuak.\nPertsona fisiko bat titular den finantza-erakundeetako kontuak eta horietako saldoen zenbatekoa.\nPertsona fisiko bat titular den ondasun higiezin, hiri-ondasun eta landa-ondasunei buruzko informazio zehatza.\nIZFEko dagokion aholkulariarekin harremanetan jartzea, eta hark emango dizkizu hurrengo urratsetarako formalizatu beharreko dokumentu-ereduak.\nEuskal Autonomia Erkidegoko Administrazio Orokorrak Estatuko Administrazio Orokorrarekin 2017ko martxoaren 24an eta Gipuzkoako Foru Aldundiarekin 2018ko abenduaren 5ean sinatutako administrazio elektronikoko oinarrizko irtenbideak elkarri emateko lankidetza-hitzarmenei atxikitzeko protokoloa sinatzea, hala badagokio, eta IZFEri bidaltzea.\n"Bitartekaritza Plataformako Zerbitzuei Baimena emateko Eskaera" (Estatuko Administrazio Orokorra) sinatzea eta IZFEri bidaltzea.\nIZFEk NISAEn alta izapidetuko du, eta dokumentazio guztia helaraziko die.\n2/2005 Foru Araua, martxoaren 8koa, Gipuzkoako Lurralde Historikoko Zergei buruzkoa:\nZerga-datuen izaera erreserbatua: 92. artikulua\nDatuak hirugarrenei laga edo jakinaraz dakizkieken kasuak: 92.1 artikulua.\nBaliabide informatikoak edo telematikoak erabiliz datuak lagatzea: 92.2 artikulua.\nEzin izango zaie interesdunei eskatu Zerga Administrazioaren ziurtagiriak aurkeztea telematikoki informazio hori ematen bada. 92.2 artikulua.\n39/2015 Legea, urriaren 1ekoa, Administrazio Publikoen Administrazio Prozedura Erkidearena:\nHerritarrek herri-administrazioen esku dauden datuak eta dokumentuak ez aurkezteko duten eskubidea: 28.2 artikulua.\n40/2015 Legea, urriaren 1ekoa, Sektore Publikoaren Araubide Juridikoarena:\nElkarreragingarritasunaren protagonismoa. Administrazio bakoitzak eskura dituen interesdunei buruzko datuak eskuratzeko bidea eman beharko die gainerako administrazio publikoei.\n3/2018 Lege Organikoa, abenduaren 5ekoa, Datu Pertsonalak Babesteari eta Digitalak Bermatzeari buruzkoa (EB) 2016/679 Erregelamendua, Europako Parlamentuarena eta Kontseiluarena, 2016ko apirilaren 27koa, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa eta 95/46/EE Zuzentaraua (Datuak Babesteko Erregelamendu Orokorra) indargabetzen duena.\n4/2010 Errege Dekretua, urtarrilaren 8koa, Administrazio Elektronikoaren eremuan Elkarreragingarritasun Eskema Nazionala arautzen duena.\n203/2021 Errege Dekretua, martxoaren 30ekoa, sektore publikoaren jardunaren eta funtzionamenduaren erregelamendua onartzen duena bitarteko elektronikoen bidez.\nEskuliburu hauek arretaz irakurtzea gomendatzen da:\nGipuzkoako Ogasun eta Finantza Sailak eskaintzen dituen zerbitzu elkarreragileak eskatzeko ezarritako irizpideen gida (PDF)\nErabilera gidak (izenpe.eus)\nEuskadiko udalen artean eta horien eta beste Herri Administrazio batzuen artean datuak trukatzeko gida (PDF)\nZerbitzu elkarreragilea - NISAE\nZerga ziurtagiriak lortzeko zerbitzua (PDF)\nZerga ziurtagiriak lortzeko zerbitzuak (PDF) eta CSV/EXCEL fitxategiak\nZerga informazioa XML formatuan lortzeko zerbitzua


Etxerat AE - Gaixotasun larria izateagatik Auzitegi Nazionalak sinatutako autoak bere askatasuna agindu ondoren 15 egun pasa ostean eta 3. gradurako autoa irmoa izan arren, Antton Troitiño Estremeran dago oraindik\nGaixotasun larria izateagatik Auzitegi Nazionalak sinatutako autoak bere askatasuna agindu ondoren 15 egun pasa ostean eta 3. gradurako autoa irmoa izan arren, Antton Troitiño Estremeran dago oraindik\nSalbuespenezko espetxe-politikaren amaierak, urruntzea erabat desaktibatzeaz eta euskal presoen kasuan salbuespenezko beste neurri batzuez gain, presoen bizi-baldintzak duinak izateko eboluzionatu behar du\nETXERAT (2021-I-25). Antton Troitiñok Estremerako espetxean jarraitzen du oraindik ere, gaixotasun larria izateagatik Auzitegi Nazionalak hirugarren gradua aplikatu eta espetxetik irteera dekretatzeko autoa eman zuenetik 15 egun igaro direlarik.\nDenbora guzti honetan, Donostiako presoa lau aldiz eraman dute ospitalera kimioterapia-saioak jasotzeko, oso egoera txarrean; haren familia espetxera bi aldiz joan delarik berarekin etxera itzultzeko asmoz. Azken 15 egun hauetan joandalo bi aldietan ezin izan zuten hori egin, izan ere, Espainiako Auzitegi Nazionalaren labirinto burokratikoaren ondorioz, joan den urtarrilaren 22ra arte (ostirala) ez zen irmo deklaratu urtarrilaren 11n emandako autoa, Antton Troitiñori 104.4 artikulua (3. gradua) aplikatzen ziona.\nAutoa irmoa izan arren, ezin izan zen joan den ostiralean espetxetik irten bere gaitza duintasunez eta bermez tratatu ahal izateko eta bere senideekiko hurbiltasunean; izan ere, egun horretan bertan jakin zen espetxe-erakundeek Troitiñori 3. graduaren ordez, baldintzapeko askatasuna aplikatzea proposatzen duen txosten bat egin zutela. Fiskaltzak eta epaileak ez zuten horri buruzko erabakirik hartu eta presoa espetxean jarraitzea eragin zuen. Orain ez dakigu noiz askatuko duten.\nEtxeratek haserrea adierazi nahi du, gaixotasun larriak dituzten presoen kasuan, pertsonen duintasuna errespetatzeko irizpide eta praktikarik ez dagoelako. Beste garai batean gaude, eta salbuespenezko espetxe-politikaren amaierak, urruntzea erabat desaktibatzeaz eta euskal presoen kasuan salbuespenezko beste neurri batzuk deseustatzeaz gain, presoen eskubideak errespetatzen dituzten jarreretarantz eta haien bizi-baldintzak duintzerantz eboluzionatu behar du.\nArreta ezaren ondorioak eta tratu iraingarria hurbiletik jasateagatik, Etxerat Elkartea aspalditik adierazten ari da espetxe-politika gizatiartu beharra dagoela, gure senide presoentzako osasun-arreta duinetik hasita. Nabaria da egoera larriagotu egin dela Covi-19ren pandemiarekin; izan ere, espetxeetako sindikatuek ere salatu dute osasun-asistentzia falta eta espetxe batzuetan medikurik ez dagoela.\nBeste garai batean gaude, eta salbuespenezko espetxe-politikaren amaierak, urruntzea erabat desaktibatzeaz eta euskal presoen kasuan salbuespenezko beste neurri batzuez gain, presoen bizi-baldintzak duinak izateko eboluzionatu behar du.\nBere gaitzaren lehen sintomak 2020ko apirilean sentitu zituen Antton Troitiñok, baina espetxeetan osasun-asistentzia eraginkor eta duinik ematen ez denez, eta Estremerako espetxean, zehazki, mediku nahikorik ez zeuden eta isolamendu modulura ez ziren astero pasatzen, legeak hala dioen arren; hori dela eta, preso donostiarrak ez zuen behar bezala zuzendutako asistentziarik jaso joan zen irailera arte, hau da, bost hilabete beranduago. Abokatuak bere askatasuna eskatu zuen urriaren 27an.\nEzin dugu alde batera utzi kondena luzeek, lehen aipatu dugun asistentzia gabeziarekin batera, osasuna azkar hondatzea eragiten dutela, Covid 19k eragindako larrialdia eta arrisku erantsia gehituta.\nEtxerat Elkartea espetxe-administraziora zuzentzen da berriro ere, osasun eskubidea eta osasun asistentzia duina preso guztiei bermatzeko eskatzeko. Espainiako eta Frantziako gobernuei berriro eskatzen diegu gaixotasun larri eta sendaezinak dituzten 17 euskal presoen berehalako askatasuna, baita 65 urtetik gorakoena ere, preso guztiak Euskal Herrira hurbiltzen dituzten bitartean.


UNEDek hezkuntza-edukiak atzitzeko plataforma irekia eratu du: UNED Abierta — Unibertsitatea.Net\nHemen zaude: Hasiera › Ziztu bizian › UNEDek hezkuntza-edukiak atzitzeko plataforma irekia eratu du: UNED Abierta\nUNEDek hezkuntza-edukiak atzitzeko plataforma irekia eratu du: UNED Abierta\n2012/11/02 - Unibertsitatea.net\nPlataforma honetan hezkuntza-baliabide eta material irekiak (Open Educational Resources edo OER) bildu eta sailkatu dituzte. Modu erraz batean eskuratu daitezke eduki-mota edo unibertsitatearen zabaltze-kanalen bidez.\nUNED Abierta-k atzipen irekia duten baliabide guztiak eskaintzen ditu unibertsitate komunitatea osotzen dutenei zein interesa duen edonori. Proiektu honetan topa ditzakegu, besteak beste, irrati eta telebista saioak, multimedia edukiak, hezkuntza-baliabideak, digitalizatutako funts historikoak, ekimen eta egitasmo ugari, podcast-ak, liburu elektronikoak, datu baseak, doktorego tesiak, zientzia-aldizkariak, ikasketa-gidak eta UNEDek ematen dituen COMA, Cursos Online Masivos y Abiertos.\nEkimen honen helburu nagusia debaldeko hezkuntza-materiala biltzea, sailkatzea eta atzipena erraztea bada ere, eduki-irekiak sortzea sustatu nahi du hein berean. Hartara, hezkuntza komunitateak bere osotasunean parte hartuko duen eredu kolaboratibo berriak artikulatuko ditu, irakasleak, ikerlariak edo ikasleak, aldi berean, lan berrien sortzaile eta jasotzaile izan daitezkeelako.\nBaliabideak gordailu ezberdinetan bilduta eta sailkatuta daude, UNED berari buruzko informazio gehiagorekin osatzen delarik:\nUNED COMA: on-line ikastaroei buruzko informazioa eta izen ematea.\nUNED: unibertsitatearen web-a.\nBiblioteka: deskargarako UNEDek sortutako baliabide eta material elektronikoen sailkapena (liburu elektronikoak, aldizkari digitalak, funts digitalizatuak,...)\niTunes U: 250.000tik gorako ikasgai magistral eta hezkuntza-baliabide. iPod, iPhone, iPad, PC eta Mac-en deskargatzeko eta erabiltzeko.\nOpenCourseWare (OCW): argitalpen elektronikoen zabaltze ekimena.\nSocial 2.0: Helbideak.\nMultimedia: UNEDek sortutako ikus-entzunezko baliabide eta kanalak.\nBerriak: UNED Abiertan gertatzen diren berritasunak.


XIV Donostikluba Festibala: Kaydy Cain + Dupla + Bronquio + Bellaca b2b Joven Mata DJak - Donostia Kultura\nXIV Donostikluba Festibala: Kaydy Cain + Dupla + Bronquio + Bellaca b2b Joven Mata DJak\n2019 Urr 05\nEgungo eszena urbanoko artista zirraragarri eta eztabaidagarrienetariko bat da. Pxxr Gvng taldeko partaide ohia, Espainian izan den trap generoaren zabalkunde azkarraren arduradunetako bat da.\nAgurain bezelako nekazal ingurune baten musika urbanoa egiten duen taldea da. Hitz esplizituak erabilita, ikutu elektronikoa zein hip-hop-a nahasten dituen pop musika da beraien marka.\nSantiago Gonzalo jereztar gaztea produktorea izateaz gain, erritmoaren aktibista bat da. Bronquiorena erabateko sendotasuna da, millenialen belaunaldiaren alde ilunenean sakontzen duen beat marea bat.\nBELLACA B2B JOVEN MATA DJak\nIrene Mariscal, Bellaca izenez ere ezaguna, betidanik egon da musikari lotua. Duela hilabete batzuk, Dabadaba aretoko “Ostegun Normalak” irekitzen hasi zen. Bere saioetan arriskatzea gustuko du, izan ere, bere musika trap zitalenetik reggaetoi beroenera doa.\nKevin, Joven Mata izenez ere ezaguna, produktore eta rapeatzailea da. Dabadabako (Donostia) ostegun “normaletako” DJ residentea da. Joven Mata, Estatu Batuetako hegoaldeko soinua Euskal Herrira ekarri duen lehenengo DJa da. Trap, Hyphy, Crunk, Dirty South, Reggaeton, Demow, Afrotrap, Brasilgo Funk-a edo Jamaikako Dancehall-a gisako soinuak lantzen ditu\nInformazio gehiago: Donostikluba Festibala 14: urriaren 3tik 5era Intxaurrondon.\nLaguntzaileak: Gaztea eta Keler


Z6_31641901LG0IE0AUMKU93Q3GQ3 Z6_31641901LG0IE0AUMKU93Q3GA5 /wps/portal/sede/sede/EmpresasyProfesionales/EmpresasyProfDetalle Empresas y Profesionales Detalle eu ltr /Sede/Empresas y Profesionales/Empresas y Profesionales Detalle\nDiru-bilketa Zorren ordainketa txartelarekin 6631e355-4e3c-44e8-a75d-3bc92a6ae26b Diru-bilketa 06b5118d-2c78-4227-b326-40fd336bfcff\nZorren ordainketa txartelarekin\nZorren ordainketa txartelarekin < Itzuli\nGizarte Segurantzarekin zorrak dituzten titularrentzat, hiritarrentzat zein enpresarientzat.\nZer egitea ahalbidetzen du\nZerbitzu honen bidez, kreditu- edo zordunketa-txartelarekin ordaindu ahal izango dituzu jarraian agertzen diren zorrak:\nAtzerapen espedienteekin lotutako atzera ezin daitezkeen kuoten zenbatekoa, eta zor atzeragarriaren heren bati gutxienez dagozkien zenbatekoak, berme izatetik salbuetsita dauden 90.000 eurotik beherako atzerapenetan, Gizarte Segurantzaren Diru-bilketaren Araudi Orokorreko 33.4.b) artikuluari jarraiki.\nErruz jasotako prestazioen itzultzearen zatikapena.\nOrdainketa egin ondoren, ziurtagiri bat jasoko duzu. Ziurtagiri horrek ordainketa Gizarte Segurantzako Diruzaintza Orokorrean egitearen balio bera izango du.\nZerbitzu honen erabilera guztiz doakoa da, komisiorik edo gehitutako kargurik gabe.\nZor dokumentua edo diru-sarrera dokumentua. Beharrezkoa da erreferentzia edo espediente zenbakia eta dokumentuan agertzen den kontu zenbakia zehazteko.\nKreditu edo zordunketa txartela eta horri dagozkion segurtasun datuak (gakoa, PIN kodea, etab.).\nOrdainketa burutzeko beharrezkoak diren derrigorrezko datu guztiak eta ordainketaren zenbatekoa idatzi direnean, pantailaren behealdean ageri den "Ordaindu" botoia sakatu beharko da.\nOrdainketa modu seguruan egiten dela bermatze aldera, txartela igorri duen erakundeak eskatzen dituen datuak idaztea eskatuko zaizu (ezkutuko gakoa, SMS bidez titularraren mugikor-zenbakira bidali dena, PIN zenbakia+titularraren IFZ zenbakia, ZIP zenbakia edo norbera identifikatzeko ezkutuko gakoa, txartela igorri zuen finantza-erakundeak txartelaren titularrari emandakoa)”\nOrdainketa egiteko helbide egokian zaudela egiaztatu behar da, "https://mediospago.bbvanexttechnologies.com:444/", zerbitzu honetarako sarbidean segurtasuna bermatze aldera.\nOrdaintzeko baldintzak: jarraian zehazten diren datuak zuzen idatzi beharko dira derrigorrez:\nZordunaren izen-abizenak edota zorra duen enpresaren izen soziala.\nZordunaren IFZ edo NIE.\nKontu-zenbakia/IBAN: zorraren edo diru-sarreraren dokumentuan agertzen diren kontuko digitu guztiak agertu beharko dira. Ondoren, pantailako datuak zorraren edo diru-sarreraren dokumentuan agertzen direnekin bat datozela egiaztatu beharko duzu.\nOrdainketaren egiaztagiria: ordainketa-eragiketa bukatzean, egindako transakzioaren ordainagiria agertuko da pantailan, burututako ordainketaren egiaztagiria dena. Ez ahaztu inprimatzea edo PDF formatuan gordetzea.\nEgiaztagiriak Gizarte Segurantzako Diruzaintza Orokorrean beste edozein ordainketa-modu bidez burutu izan balitz bezalako eragin berdina izango du ordainketaren erantzulearentzat. Ondorioz, azken horren erantzukizuna bukatuko da Gizarte Segurantzako Diruzaintza Orokorraren kontu murriztuan aipatutako ordainagirian ageri den zenbatekoa sartzen den momentuan. Dagokion frogagiria jaso duen zordunak, ordainketa egin izanaren egiaztagiria eskatu ahal izango dio TGSSari, eta hark jaulkiko du.\nIgorritako ordainketaren egiaztagirian informazio hau zehaztu beharko da:\nSarrerak egiteko kontua/IBAN: ordainketa egin den kontuaren zenbakia.\nErreferentzia- edo espediente-zenbakia.\nTransakzioaren identifikazio-zenbakia. Zenbakizko kode bereizleak burututako ordainketa eragiketak identifikatzen ditu, eta horien segimendua burutzeko eta haiek kontrolatzeko balio du.\nZenbatekoa: zordunketa- edo kreditu-txartelarekin burututako zenbatekoa da.\nData eta ordua: ordainketa-eragiketa egiten deneko eguna, ordua, minutua eta segundoak adierazten direlarik.\nEragiketaren emaitza: eragiketa ondo burutzen denean, ordainagirian bere horretan agertuko da ondorengo informazioa: “Ordainketa behar bezala burutu da”.\nOrdainketaren efektua: Zordunketa- edo kreditu-txartel bitartez egindako ordainketak burututzat joko dira dirua sartzeko Gizarte Segurantzaren Diruzaintza Orokorreko kontu murriztuan funtsak sartzen diren egunean. Oro har, eragiketa konexio terminalean behar bezala burutu eta hurrengo 24 eta 48 orduren artean.\nEdozein arrazoi dela eta, zordunketa- edo kreditu-txartelarekin egindako ordainketa 48 ordu igaro ondoren helduko balitz, ordainketa burututzat joko da ordaintzerakoan adierazitako Gizarte Segurantzako Diruzaintza Orokorraren kontu murriztura dirua heltzen denean.\nInformazio osagarria Europako Atebide Digital Bakarra


Luhusokoei badaezpadako neurriak kendu dizkie epaileak | Politika | Berria\nLuhusokoei badaezpadako neurriak kendu dizkie epaileak\nFrantziako Estatutik irteteko debekua martxoan kendu zieten; inputatuak elkartzeko debekua, berriz, udan.\nLuhusoko polizia operazioa, 2016ko abenduaren 17an. / Bob Edme\n2016ko abenduan ETAren armategiaren parte bat Luhusoko (Lapurdi) Errekarte baserrian erabilerarik kanpo uzten saiatzeagatik, auzipetuta daude Jean Noel Etxeberri Txetx Biziko koordinatzailea, Beatrice Molle-Haran kazetaria, Mixel Berhokoirigoin laboraria eta Stephane Etxegarai Etxe musikari eta bideogilea —Mixel Bergouignan enpresaria ere bazegoen, baina iazko maiatzean hil zen—.\nEpaileak libre utzi zituen orduan, baina badaezpadako neurri batzuk ezarri zizkien auzipetuei; tartean, Frantziako Estatutik irtetea eta gainerako auzipetuekin elkartzea galarazi zien. Eitb-k zabaldu duenez, epaileak kendu egin die orain indarrean zegoen azken baldintza; beste auzipetuekin elkartzearena. Frantziako Estatutik ez irtetekoa martxoan kendu zien. Erabaki horren kontra azaldu da prokuradorea.\nBERRIAk joan den apirilean elkarrizketatu zuen Etxeberri. Orduan, azaldu zuen Luhusokoaz geroztik ez zutela epailearen aitzinean deklaratu, nahiz eta galdegin zuten. "Normalki, inputatu ondotik hilabete batzuetara egoten zara epailearen aitzinean, baina gu oraindik ez gaituzte deitu". Eskatua zuten auzipetuak elkartzeko debekua kentzea: "Erantzuten digute lehenik entzun egin nahi gaituztela".\n2011ko urrian jarduera armatua behin betiko uzteko erabakia jakinarazi zuenetik, ETAk eginak zituen armagabetzeko saioak, baina 2016ko abendukoak azkartu zuen prozesua. Handik lau hilabetera heldu zen armagabetzea, 2017ko apirilean.\n"Legeria" eskuan, "lanean"


Eusko Legebiltzarra - Administrazio zerbitzuak - Antolaketa administratiboa - Azterlanak\nZuzendaritza horren egitekoa Legebiltzarreko organoei eta kideei laguntza dokumental eta zientifikoa ematea da, legebiltzarkideek beren lana egiteko behar duten informazioa jaso dezaten. Burua Montserrat Auzmendi legelaria da\nKudeatutako funtsen izaera (bibliografikoak, artxibistikoak eta dokumentalak), informazioa modu selektiboan zabaltzeko prozesuak eta teknologia berrien eragina dira Azterlanen Zuzendaritzaren arlo nagusiak antolatzeko oinarriak. Honako hauek dira arlo horiek:\nLiburua kudeatzeko prozesuaren arloa\nLegebiltzarreko bibliografia-funtsak kudeatzen ditu, monografiak zein aldizkariak.\nDokumentazio parlamentarioa eta dokumentazio parlamentario-administratiboa kudeatzeko arloa\nArtxibo parlamentarioa kudeatzen du, jarduera parlamentarioak sortzen duen informazioa erabiltzaileen esku jarriz.\nTeknologia berrien eta webeko aplikazioen arloa\nWebgunean informazioa zabaltzeko zerbitzu eta baliabideen ardura dauka.\nBatzordeen eta ponentzien informaziorako arloa\nBatzordeek eta ponentziek beren eginbeharra gauza dezaten beharrezkoa duten informazioa emateko ardura dauka.\nOsoko Bilkuraren, legebiltzarkideen, herritarren eta bestelako erakundeen informaziorako arloa\nOsoko Bilkurak eta legebiltzarkideek beren eginbeharra gauza dezaten beharrezkoa duten informazioa emateko ardura dauka. Halaber, eta Legebiltzarraren beharrak lehenetsiz, herritarrei eta beste zenbait erakunderi informazioa ematen die.\nAzterlanen Zuzendaritzari dagokio, orobat, Eusko Legebiltzarrak argitaratutako lanen kudeaketa editoriala.


Iruñeko herri harresia, desobedientziaren bide zaila - Lander Arbelaitz | Lander Arbelaitz\nHasiera » Estaturik gabeko nazioak » Iruñeko herri harresia, desobedientziaren bide zaila\nAtalak: Estaturik gabeko nazioak, Herri Harresia Iruñea\nEta orain zer? Galdera hori egiten diote kide askok elkarri orduak aurrera egin ahala lurrean eserita zeudela. Azkenean, 20:30ean, mikrofonotik azaldu dutenez, hainbat aukera aztertu ostean, bertan lo egiteko erabaki dute eta jendeari bertan geratzeko dei egin diote. AskeGunea izendatu dute plaza. Jendea lanean jarri dute, janaria, propaganda, azpiegitura… hasi da martxan jartzen Nabarreria plaza.\nEuskal Herriko leku ugaritako jendea lotarako zakurik gabe joan da ordea Iruñera. Horrek ekarri du orduak aurrera zihoazen heinean jendea etxera itzultzen joatea. 200 bat izan dira urriko igande hotz batean Nabarreria plazan lo egitea erabaki dutenak. Poliziak joak izateko aukera handiak dituztela jakin arren bertan geratzea erabaki dute.\nAzkenean, azalpenak entzun eta operazioaren entsegu bat egin ostean, lotarako prestatu dira. Batzuk berriketan ari dira, besteak erdi lo. Tentsioa nabari da. Gehiengoak uste du gauean joango dela Polizia plaza desalojatzera. Alde Zaharreko bost puntutan prestatu dituzte zaintza txandak eta 01:25 bueltan hauetako batek abisua pasa du, badator Polizia. Sirena jo dute eta kide guztiak prestatu beren posizioak hartzeko. Elkartasunez iturriaren bueltan eseri dira harresiko kideak Luis Goñi bera erdian zutik dela.\n“Eutsi gogor ez askatu”, “Euskal gazteria aurrera”, “Jo ta ke, irabazi arte”, “Herri harresia aurrera!” eta “Ez gaituzue geldituko” bezalako oihuek hartu dute plaza.\nOperazioa azkarra eta tentsio handikoa izan da. Agenteak Goñiren aurrean dauden guztiak arrastaka bortitz ateratzen ari dira, baina jendeak gogor eusten dio elkarri eta begietan eta sudurzuloetan hatzak sartzen hasi dira. Operazioaren erdian hainbat agente borrakadaka hasi dira lurrean eserita dagoen jendearen aurka. Burua odoletan lauzpabost pertsona zauritu dituzte, eta gutxienez bi pertsona ospitalera bidali dituzte.\n5 minutu iraun ditu operazioak eta sartutako leku beretik atera dira. Amorrua handia da eta jendearen erantzuna oso duina izan da. Kolpeak jaso arren desobedientzia zibil baketsuaren planteamentua erabat barneratu da herri harresien estrategian. Autokontrol kolektibo handia izan da.\nLurraldeen arteko ezberdintasunak ezberdintasun eta Iruñean halako ekimena 10 orduz aurrera ateratzea lortu arren, Donostian eta Ondarroan ez bezala, harresiko kideek ez dute “Gaur guk irabazi dugu” oihukatu. Ez unean bertan behintzat. Izango dute denborarik aztertzeko zer gertatu den eta hurrengo herri harresietarako ikasgaiak ateratzeko. AskeGunearen leku hartzea ongi aterako zela aurreikuspen falta eta maniobratzeko geldotasuna izan litezke horietako bi.\nDena den, antolatzaileek lorpen garrantzitsuak eskuratu dituzte: Jendearen konpromisoa bideratzea, arreta mediatikoa bereganatzea –Espainiako estatu mailan #FreeGoñi eta #HerriHarresia Trending Topic izatea Twitterren arratsaldean eta gauean, hedabide nagusi guzti-guztietan artikuluak– eta atxiloketen uneak eta poliziaren jarduna baldintzatzea.\nDesobedientzia zibilaren estrategiarekin urratsak ematen jarraitzen du herri harresiak. Eta atxiloketak agintzen ari denari geroz eta gehiago kostatzen ari zaio hauek aurrera eramatea.\nSupro | 2013-10-14 at 10:43\nAnalisian ere kontuan hartzekoak, nafar baten ikuspegitik:\nEsan bezala, lurraldeak ez dira berdinak. Atzo bertan geuden nafar gehienon sentsazioa, 1:00ak arte han egotea ikaragarria zela zen. Inork ez genuen ulertzen, Iruñea eta bertako polizia ezagututa. Garaipena da hori ere.\nPoliziaren jarrera. Bai ertzaintza eta bai nazionalak bortizki aritu ziren eta dira, baina aldea ere badago. Harresian zegoen jende kopurua ikusita, jarrera lasaiago batez ere ez zitzaien Ondarrun edo Donostin bezainbeste kostatuko Luisengana iristea. Hala ere ez, borrakadak, ostikoak, pilotakadak airera, horzkadak… Badirudi gelditu diren irudiak ez zaizkiela batere axola.\nBai Donostin eta bai Ondarrun, egunak aurrera joateak indarra eman dio Askeguneari. Iruñean gau bat bera ere ez dute pasatzen utzi, errotik moztu dute.\nIkasteko asko uzten digu, bai: Nola egin herri harresia, ingurua hain “zaila” denean? Formula berberak balio du? Polizia edozein unetan etor daiteke, baina badaezpada ere beti egitaraua luzera begira antolatua, jendea animatu eta gogotsu mantentzeko. Neke aurpegiak ziren nagusi atzo 1:00etan.\nBukatzeko. Baliteke begirada Ondarrun edo Donostin jarriz gero, zapore gazi-gozoa izatea. Baina Iruñeako errealitatea ezagututa, pozik eta oso harro egoteko modukoa da atzokoa.\nLander Arbelaitzen gogoeta #HerriHarresia | Muybastos - […] WEBGUNEA: http://www.argia.eus/blogak/lander-arbelaitz/2013/10/14/iruneko-herri-harresia-desobedientziaren-bid… […]


Lean kudeaketa hobeto ezartzeko, gaitasun operatiboak hobetzeko eta lan ideiak zabaltzeko, 2020ko martxoaren 15ean, produkzioaren lehen mailako langileak antolatu ziren astebeteko jarraipen-trebakuntza egiteko. Ikerketa honen eduki nagusiak bi zati ditu: produkzio-linearen langileen lanerako gaitasuna eta tokian tokiko kudeaketa gaitasuna. Hilaren 16an, goizean, produkzio arduradunaren gidaritzapean, bisita eta azterketa sistematikoa egin zuen. Arratsaldean, txandaren hurrenkeraren arabera ikasi zuen lana, funtzionamendurako trebetasunekin eta postuaren tokiko kudeaketarekin bat. Ikaskuntza prozesuan zehar, gure lantegiko langileak diziplinatuak dira, zorrotz ikasten dute, aholkuak umiltasunez eskatzen dituzte eta espiritu ona erakusten dute.\n2020ko maiatzaren 10ean erabaki zen arropak inprimatzeko hainbat makina eta zinta saltzea gehitzea. Kalitate handiko eredu motak hobeto inprimatzeko, ehun-material ugaritan ere aplika daiteke. Barrualdetik kanpora, erabiltzaileari janzteko modu segurua eta erosoa eskaintzen dio. Kalitateari dagokionez, segurtasuna bilatzea, ez da itzaltzen, zaharberritzen da, kalitate kontrol hobea da eta etengabe egiten dituzte aldaketak eta berrikuntzak eskulanetan, estiloetan eta materialetan, produktu hobeak sortzeko.\nGaitasun operatiboak eta lan ideiak hobetzeko, 2020ko irailaren 14an, dagokien langileek oinarrizko ezagutzetako hitzaldietan parte har dezaten, ikasteko eduki nagusia oinarrizko edukiaren eta barne ezagutza teorikoen inguruko ideien benetako eragiketa prozesua da. Haien artean dagoen ezagutzak lehiaketa profesionalak sendoagoak eta sakonagoak bihurtzen ditu. Giro lasai eta bizian, langileek hobeto ulertuko dute, eta arratsaldean benetako funtzionamenduak eraginkorragoak eta eraginkorragoak bihurtuko ditu.


Antigona - Wikipedia, entziklopedia askea.\nPolinizes, Eteokles, Ismene eta Edipo\nAntigona (antzinako grezieraz: Ἀντιγόνη) greziar mitologian, Edipo eta bere ama zen Jokastaren alaba izan zen.\nAntigona pertsonaia mitologikoa da eta Sofoklesek bere tragedia baten bidez azaltzen du Antigonaren kondaira, baita politikaren, moralaren eta legeen inguruko hausnarketarako tarte zabal eskaini ere.\nEdipok, hiltzean, bere bi semeei utzi zien Tebaseko erregetza, lan hau txandaka burutu zezaten. Eteoklesek, ordea, ez zion Polinizesi tronua jaregin nahi izan, eta hau beste printzerri batzuekin batu zen Tebas erasotzeko. Gudan, anai biek elkar hil zuten eta beraien osaba, Ediporen anai Kreonte aginteratu zen. Honek, Eteoklesi hildakoek merezi ohoreak eskaini zizkion Tebasen defentsan hil izanagatik eta Polinizesen gorpua lurperatu gabe piztien jan bihurtu zedin agindu zuen, hau ez betetzea heriotzarekin zigortuz.\nAntigonak, Ismene ahizpak ez bezala, anaiaren gorpuari beharrezko erritualak egin zizkion, zetorkion zigorraren jakitun. Tiresias igarleak Antigona ez hiltzea aholkatu zion Kreonteri, honek bere hurkoentzako zorigaitza ekarriko ziola esanaz. Hala ere, bizirik lurperatu zuten koba batean janari apur batekin, baina urkatu egin zen gosez hil aurretik. Hori ikustean, bere ezkongai Hemonek, Kreonteren semeak, bere burua hil zuen eta hau jakitean bere ama Euridizek ere bai.\nKreontek, honela, bere burugogorkeriagatik semea eta emazte hilik ikusten dituelarik, Tebaseko nagusien koruak eginiko aholkua entzun behar izan zuen: "Askogatik, zuhurtzia da zoriontasunaren oinarria".\nOrriaren azken aldaketa: 5 azaroa 2020, 18:25.


Antianemikoen albo-ondorioak | Consumer\nKomunitate zientifikoak zalantzan jartzen du, berriro ere, antianemikoak bereizi gabe erabiltzea, osasunerako albo-ondorio larriak eragiteko arrisku handia dagoelako.\nEgilea: Montse Arboix 2008-ko apirilak 17\nAntianemikoak (eritropoyetina, EPO gisa ezagutzen dena) dialisiarekin lotutako giltzurruneko gutxiegitasun kronikoaren anemia sekundarioaren tratamendurako dira egokiak. Gainera, transfusio-arazoak izateko arrisku handia duten pazienteetan, transfusioen beharra murrizten dute kirurgia handiko ebakuntzak egiten direnean. Transplante- eta kimioterapia-programetan parte hartzen duten pazienteen artean ere ugaritzen da odol autologoa (gizabanakoarena berarena).\nAntianemikoek, anemiaren aurka borrokatzeko erabiltzen den tratamenduak, batez ere minbizia duten gaixoetan, %10 handitzen dute heriotza-arriskua, eta %57, zainetako tronboenbolismoa (koaguluak zainen barruan). Horrela amaitu da Northwestern Unibertsitateko Feinberg Medikuntza Fakultateko Charles Bennet buru duen ‘Journal of the American Medical Association’ aldizkarian argitaratu berri den azterlan bat.\nEritropoiesiaren eragile estimulatzaileek heriotza-arriskua %10 eta tronboenbolismoa %57 handitzen dute\nSaiakuntzek adierazten dutenez, eritropoiesiaren (AEE) eragile estimulatzaile deritzenak tumoreen hazkunde presuratuari eta heriotza-arrisku handiagoari lotuta daude. Bennet-ek, Chicagoko (AEB) Jesse Brown VA Zentro Medikoko Northwestern Ospitaleko hematologoak eta onkologoak dioenez, botika horiek merkatuan 15 urte daramatzatenean, kezkagarria da haien arazoez ohartzea. Gainera, antianemikoen ustezko arrisku eta onurei buruzko informazioa ematera bultzatzen ditu espezialistak.\nHala ere, aditu guztiek ez dute uste 13.613 pazienteri egindako 51 saiakuntza klinikoren metaanalisia argitaratzeak sortu duen kezkarik. Jay Brooks, Luisianako (AEB) Baton Rougeko Ochsner Health System delakoaren hematologia eta onkologiako lehendakaria azaldu du produktu horien administrazio-jarraibideak aldatu zituzten saiakuntza asko Europan eta AEBetako jarraibideetatik kanpo egin zirela. Aditu horren ustez, eraginkortasunez erabiltzen badira, erabilgarriak dira.'\nAspalditik ari dira zalantzan jartzen botika horien eraginkortasuna; izan ere, AEBetan bakarrik, minbizia duten milioi erdi pertsonari baino gehiagori agintzen zaie, eta enpresa fabrikatzaileei milioika euroko irabaziak eragiten dizkiete. Joan den urtearen erdialdean, Food and Drug Administration, FDAko aditu-talde batek dagoeneko ebaluatu zituen dialisi- edo kimioterapia-programetan pazienteen anemia leheneratzeko erabiltzen ziren hiru botika, zenbait arrisku dakartzaten susmoak ikusita, haien segurtasuna eta erabilera egokia zalantzan jarriz.\n‘The Journal of American Medical Association’ aldizkarian argitaratutako beste azterlan baten arabera, AEBn, non antianemiko gehien agintzen diren, dialisi-kate pribatu handiek Medicare zentroek baino dosi handiagoak ematen dituzte. Gainera, azken azterketek adierazten dute ez dagoela behar adina froga zientifikorik gaixo horien erabilera bermatzeko. Aurreko azterketetako datuek adierazten zuten antianemikoek tronbosia izateko arrisku handiagoa zutela, miokardioko infartua, bihotz-gutxiegitasun kongestiboa, garun-hodietako istripua eta heriotza-tasa handiagoa.\nJoan den urtean, eritropoiesia (epoetina alfa eta darbepoetina alfa) estimulatzen duten agenteen fabrikatzaileek beren produktuen oharrak doitu zituzten, pazienteei modu profilaxikoan, hau da, 12 gr/dL baino hemoglobina-maila handiagoa lortzeko edo mantentzeko, arriskutsutzat jotzen zituzten zenbait azterketa agertu ondoren. Balio normalak hauek dira: Hortik aurrera, FDAk gomendatuta, fabrikatzaileek beren prospektuetan ohartarazten dute ez epoetina ez darbepoetina ez direla erabili behar kimioterapiaren ondorio ez den anemia duten gaixo neoplasikoak, eta ahalik eta dosirik txikienak eman behar direla. Gainera, hemoglobinaren balioak 12 gr/dL gainditzen ez duela ziurtatzeko kontrolak gomendatzen dituzte, eta hori arrisku handiagoa dagoenean gertatzen da.\nEritropoietina (EPO) hormona glukoproteikoa da, eta odoleko hematien (globulu gorrien) ekoizpena erregulatzen du. Odolean oxigenoaren %99 garraiatzen duten globuluen ekoizpena eta suntsiketa abiadura berean egiten diren arren, giltzurrunak bere kontzentrazioaren beherakada hautematen badu, EPO askatzen du hezur-muina birarazteko. Kirolari batek EPO sintetikoaren injekzioak jasotzen dituenean, hematien kontzentrazioa %70eraino handitzen du, ariketa berari lotutako esfortzu fisikoaren eta galera hidrikoaren arabera. Hala, muskuluek oxigeno gehiago har dezakete odol-kantitate beretik.\nHorren ondorioz, muskulu-lan eraginkorragoa eta errendimendu handiagoa dago, eta nekea atzeratzen da. Horregatik, erresistentzia handiena behar duten kirolek, hala nola txirrindularitzak edo maratoiak, dute aukera gehien horiek kontsumitzeko. Kirolean erabiltzea debekatuta dago: organismoan modu naturalean gertatzen den arren, EPOk, autotransfusioek (pertsona osasuntsu baten gainean erabiltzen direnak) bezala, osasun-arazo arriskutsuak eragin ditzake. Odolaren biskositate handiagoa eragiten duenez, erraza da tronboak agertzea: bihotz-hutsegitea, miokardioko infartua, biriketako edo garuneko tronbosia, giltzurrun-kalteak, zirkulazio-gainkargak eta shock metabolikoa.\nanemia antianemikoak odol pacientes-eu sekundarioak